
LIANG LAD KENRABO JAI 
(KEY TO LIANG MAI ALPHABET), 
CONSONANT LETTERS 
b: bak 'chain ga nthingna tu haarabo mania’ 


ch: 

"churn bo” 

(waste/lose) 



d: 

‘daobo’ 

(redeve) 

f ‘fuibo’ 

(full) 

g 

4 giabo’ 

( paint) 

h ‘hahbo’ 

(not available) 

j* 

4 jangbo’ 

(filtered) 

k. "kuakbo’ 

(forgive) 

kh: 

‘khoibo’ 

(pick up) 

l Hanbo’ 

(show) 

OT 

"miushy’ 

(berry) 

n ‘niwbo’ 

(taboo) 

ng 

"ngiona’ 

(cat) 

p: ‘pienbo’ 

(bloom) 

ph: 

‘phiabo’ 

( sweep) 



r: 

‘raobo’ 

( write) 



s: 

"senbo’ 

( shout) 

sh: ‘shaibo 9 

(dead) 

t 

4 tatu’ 

(stone) 

th: ‘thiyubo’ 

(painful) 

V. 

‘vangbo’ 

(enslave) 

w. ‘wanwanbo’ 

(shaky) 

y 

4 yo’ 

(yes) 

z 4 azai’ 

(lake) 




VOWEL 


a: 

"apin’ (myfather) 

aa: rambaa ( meaning) 

ai: 

‘ bai’ (hide) 4 Ai’ (Ai kummai) 

ao: "paphao’ ( a 

dead body 




without head) 


e: 

‘kebo 9 (forw)‘E 9 ( 1) 

ee: 4 Ngee 9 (festival) 

i: 

‘ pi’ (give) 


ie: ‘pien’ (bloom/spread) 

ia: 

‘chiabo’ ( tiresome) 

ii: 4 Tas i i ’ (knowledge) 

iu: 

‘liu 9 (suffix of every famales dame) 

o: 4 thonbo ’ ( throw away) 

oi: 

"choibo’ ( tasty) 

ou: 4 bou’ (suffix 

• of every 


males ’ name) 


u ‘chain’ (field) uo: ‘Maluong’ (mountain) 

ui: ‘ uibo ’ (that/there Indication of location) 
ua: ‘kabuabo ’ ( problematic ) 

Hyphenation (-): Hyphen (-) hai chalad raowang kanambo ga vowel nia rao ndabo 
kakga maksai thin kaduan khangbo wan ga thin-pyuwe.(eg.bo-e, tu-e,) Sigasu khuon 
khat leng thinbo giaphap jupekrabo wan ga, letter khat khai ndabo ga pakhuon 
simasanra nai ladkengh nia ju-aruong rabo ga thinne. (eg., N-ge, N-nian, Chabang- 
chabi) 

Consonant 4 g V m khaddi 4 n ’ 1 upadbo: 

Consonant 4 g’ hai giaphap 4 ng’ sai gapbo ga thinlan makge sigasu consonant ndaamibo 

(double/continue) wan gathinlanju makge, chiudi pakhuorura pad masan ngam makge: 
(eg. Liang-gom-mang = Liangomang; Tathon-nang-Tathonang). 

Word division/syllable: 


Liang)ad ga'bo . loYwe\ ‘ge’„ ‘me’chiubokhuonseparonnamalilikhaitambo 
suimakge. (Eg. haikum‘bo\ nde’lo’, chiu’we’, mak’ge\ kambam’me’) 


S1KHAISANBO: 


Liangmai lad gu katipao mathiu ga din masan khainibo khat niu Lianglad hai 
pakhuon nai rihi nehambo kengbojeng niu 'spelling 5 ju-npek masan ngamlu lakbo fui 
bamme. Siniu, tuhoi karat thenra haikumbo kabuak bibo ladkengh hina sera 'spelling’ lam 
ga wajiu sukjiu (strict) phuikhai makdi ken masan padsuibo khuon ga raokhai bammisai 


suide chiubo jaiga iukhailu 'mark 5 pikhai bisai wisune. Chiudi, pavvan saisui simalaajiu 
silurabo 'spelling 5 nehambo Liangmai nam hina lad lukam suibogataliw masan padraleng 
aliii mathiu aruonglu kam bamkhe. 


Din champanfoo ga; 

1. ‘ phungbo h chapot phungbo (material); ‘ khiingbo 5 chalad 
khungbo.(a4teltocl) 

2. ‘tiubo': tachiwmatiubo,watiuhbo; ‘chiubo": sichiubo/sichiu makbo. 

3. ‘ phuibo J : wakhattu phuibo; Mho: chabangkhai fiiimibo. 

4. ' suibo 5 : pahniu suijiu kambo. swibo: maisai swiiu tadbo. suuibo: 

Pah chanu suuimibo. 


5. ' laanghbo*: chawa laanghbo. langbo : tek langbo; kalaang laangbo :majatbo 

6. kuhho ; maikhat tu kuhbo. kiibo: pakot kubo. kuiibo: chalui -kuubo. 


7. kiubo: tadkumbo: kiyubo: shingbang ga chariang kiyubo. kyubo ; kapbo. 

Haichiujiu, haibo ariak kiiuong ga raokhai bambo pagiak/spelling siniu maji mide 
chiujiu raokhai bo makge; chiudi haichiu raokhaisai nde kumlo chiubo mathiuchun phui 
khaibowe, Siniu, mathiu aruonglu kawi kasha makhiam katinlanlu khitkhitjiu kam majilura 
niaraujiu tenbamkhe.Nkiujiu, Liangmai nam hina param rammai lad kapoi poina tarn bibo 
bambo hmasidi Liangmai lad kamme chiu maihina makum khailu sidung hinasekhaimaduilu 


pageng bambo ga thin npyuiura kamlukhe. 

Kanambo ga dinsan khainibo khat niu aliu gu text book ga Bible nai chalui ga 
raokhaibo nai ariaky ga kali wangbo ga ncliamlu lakbo giak khat lain ga din masan khainiye. 

Sisera, alia niu Bible nai chalui ga 4 F chiu thinbo tun gaalia gu text book gara 4 E’ chiu 
thinmiye. Plamra 5 Bible nai chalui gara spelling lam ga katikhai makbo jengniu chakhuon 
chara haaye chiudi ariaky gara naamai tu katibo duon niu palam pimaksai daolakbo khaddi 
simalaa rabo jaiga kati maksai dao lakge. Dinchampanbo ga: English lad; ‘I am a boy.’ 
chiubo ladkengh Lianglad ga chali padbo ga (Ekhuon thinsai) 4 E* hai npiw mainahye 
chin masan padl Q.flkhuon thinsai/V(Ai) hai npiw mainahye chiu padraye. Haichiu makjiu 
4 Fniu 4 E 9 leng thinsai kabuakbokengjiupadle. Eg. Giaklow ga "/ 9 se <! E , Ieng thinsai 
giakchih ga si 4 e’leng thinlan tajut raye. Chius ai haichiu kenramide: !(E) ha(e) 
np(e)wnm(e)imhy(e?)hm ga V sendechiukenlanralo? Wakhatjiu ‘/’hai giaklow ga 
ronna "E "khuon padraye giakchih gara V’khuon sera palunjiu tadlanraye chiusai Giaklow 
maliang raopadbo ga ( U I HAI NPIW MAIN AH YE") ndechiu kenlanralo? Pari ga 
raokhaibo kumj iu kabuaklan j ut raye. Aliu niu grammar kati makha gara pachen I-V 
katang Liangmai text book raobo wan ga Bible nai chalui kum T niu 4 E’ leng thinkin 
niu we. Chiudi grammar raosubo ga kamdao lakbo padmijiu kam kali lan mibowe. 


Liangmai Text Book Producing Committee Manipur . 

Din kapau khaibo chain: 


Tingwang lungsiat pien niu Manipur state ga bambo dithinpao nai India gu dithinpao 
mu aliu Liangmai zad tudi India wangdih lungga padih param bambo zad khatie chiujiu 
lukhaibo nai nchamjiu state government niudi Liangiad hai Class I - VIII katang ariaky 
hina gakatibo suide chiujiu senpad khaibide. Sichiujiu, Board of Secondary Education, 
Manipur niudi state govt, gu kasuibo bammibo wan ga class IX nai X ga Liangmai katilu 
HSLC examination ga khaisuira pabam pikhaibibo jeng niu kalangbo lung ga text book 
taliwpad maksai daulakbo bammijiu Liangmai Litrature Society niu madui rangtanuong 
iujiu jengtung28 Kaphihiu 201 3 gasu Liangmai Text Book Producing Committee (LTBPC) 
leng wakasimai khang 12 kiu tu malum khaiye . Sichiujiu, Mn. KaikhammangDaimai, 
Liangmaia Literature Society, Manipur gu Secy niu raokhaibo pachen I nai LTBPC gu 
Convenor Dr. ElunibouNewmai niu masuong pachen II,III,IV khaddi V katang raokhaijiu 
Hamai ariaky ga kati kinbose Liangmai mathiu niu 2013 kum gu Liangmai zad tu Govt, niu 
jusi masan khaibibo ga Tingwang tu thuonkiubo changee Namraining Tamei Hq. bam 
khaij iu sibo naih gasu Liangmai ram ga bambo ariaky hina ga katisu mira senpad khaimiye. 
Sichiujiu Dr. Hunibou tu tu pachen IX nai X gu ariak khuong raokhaira malumkhai bibo 
gapahniu tasen chalan lam gadi pasuk parid Iujiu raopadlu 2014 lam su kati sumide. 
Sigasu, pachen VI niu Lp. Kawichamthiuliu, pachen VII niu Lp. Kinsongsiliu khaddi pachen 
VIII niu Mn. Kengsungbou tu chiujiu malum khailanbibo gapaliu lai khaijiu raowangbose 
LTBPC, Convenor, Dr. Hunibou niu phui katin (edit) lanlu khaisan kasuibo kasiadi khaisan 
lanlu lyangpad khaibibo jeng niu paliu mathiu tu thuonkiubo Liangmai Literature Soci¬ 
ety, Manipur khaddi Liangmai mathiu malin thiujiu thuonkiubo madu khaiye. 

Liangmai lad hai pakhuan khat parambaa ra madai mangiw bammi chiubo jeng 
niu sisitu ju npelu pakhuon masanpad suisai chiu kambo gasu spelling ga mathiu niu 
chunchamlu lakbokengjiu bamsune; chiudi pawan saisuikhitkhitjiu wiwirabojai ga mathiu 
amonglu kadarn macham lanramide. LTBPC niu paliu gu paman kakungbo pawan pipadjiu 
taliu padkhai bambo ariak khuong dungse aliu Liangmai dih ga bambo ariaky hina ga 
Liangmai nah hina maikhat di masiak makjiu kati kamlura karam lukhe. Aliu Liangiad niu 
ariaky ga Pachen khat gasu kariu katang katilu pachen kariu gu Manipur Board (HSLC) 
examination ga rao ngamlubo chiubo hai kadampao Tingwang nai ariak maeha khaibibo 
maidung tu thuonkiu sialcra pageng bamme. Paliu mathiu gu chariuse tasen chalan niu paliu 
phijeng lengpidi pikamlu lakge chiujiu Liangmai mathiu sung thiujiu Liangmai Literature 
Society niu thuonkiubo chain madukhaiye. Haibo lam ga chariu khaimai mathiu riga 
lungsasiho Tingwang niu thoidam kengjiu pikhaibo thiumiio. 


Namraining Tamei Hq. 
05-05-2015. 


K. Palungbou 
Chairman, 

Liangmai Literature Society, Manipur 



Chumvibo chain: 


Tingwang lungsiat pien niu Manipur ramlung ga lungbambo aliu Liangmai lad tu state 
govt, niujusi khaibo ga Board of Secondary Education, Manipur niu di class IX nai X ga 
kati bambo Liangmai ariaknah dung tu kali suira suikhaibijiu kalangbo lung ga class IX gu 
text book lengtaliw pad maksai daulakbobammijiu Liangmai Litrature Society niu madui 
rang tanuong lujiu Kaphihiu 2013 jengtung28 naihsu Liangmai Text Book Producing 
Committee leng madaamlu class IX nai X gu ariak khuong nia nia chiubora, Literature 
(Tasii khuong) nai Course(Tasii Nbivv) sigasu Grammar chiujiu raopadlu class IX sera 
2014 kum katisuluwe sigasu Tingwang niudi lungsa khaijiu class X gu ariak khuong sedi 
Academic session 2015 gasu Liangmai text book hai Mil thiujiu thinsui mide. 

Haichiujiu, Mn. Kaikhammang Daimai niu raopadbo pachen 1 nai Dl Hunibou niu 
raokhaibo pachen II gasu V katang sera masuong Hamai High School LNBA-M, 
Namraining ariak nahdung tu pijiukatikbai bambose Liangmai ram ga bambo ariakyhina 
gadi pijiu katimikhechiujiu 2012 kum Karehiujengtung2Inaih Liangmai zad zan kam 
masanlujiu thuonkiubo changee Namraining Tamei Hq. ga changeebo wan gasu Liangmai 
mathiu niu senpad khaimiye. Pachen VI, VII khaddi VIII leng ariak khuong sera raopadlu 
makhabo jeng niu Liangmai Text Book Committee (LTBPC) gu madui gasu Pachen VI 
se Lp. Kawicharnthiu!iu, Pachen VII niu Lp. Kinsongsiliu sigasu Pachen VIII niu Mn. 
Kengsungbou chiuj iu kalangbo lung ga raokhail u phungwang LTBPC gu Convenor niu 
phui minjiu phuilu khaisanra pageng bambo hinadi khaisanlu (Edit) lyangpad majimira 
malum khaide. Ariak raokhaira malumkhai maidung niu paliu gu pawan kakungbo 
raipadlujiu ka-ngam katang matan khaiye chiudi 'publish’ thiura Liangmai ruong ga 
lungsingkhiumai kahah jengniu tasen chalan wangtang lakmijiu pawan katheng khaimajih 
wanglan snide. Chiudi, paliu niu chariu suuijiu nahmai dung niu kati suira raopad khaibibo 
phijeng sera Tingwang niu maomakjiu paliu leng thoikhai sangjingbi sune chiu malumme. 

Aliu Liangmai lad haira nam nam gu pakhuon kaku kanah nchain makbo kengjiu 
bamkami jengniu jumacham wangra matanbo hai kungchang kunge. Chalad kam madio 
duakiubo saisu ariak khuong naamai tu katira ariak lyangpadra katingmai dung niu matanbo 
duonniu 1950ninglamsu matan wangbo ga tuhoi katangkam masanra ngamlu lakjiu 
bamkhaye. Siniu, haibo ariak khuong ga raokhai bambo ga spelling ncham makbo (con¬ 
sistency hahbo) kengjiu thoudao sune. Chiudi pawan saisui kbit khitjiukam maji wangra 
mathiu chunkhat thiujiu matanlukhe. Sichiuj iu, haibo ariak kliuong hai nah maitu kati khaibo 
wan ga katipao dung niu phui minjiu phuilu nahmai dungtu katikhai sai arigknah leng wa 
kawi kengjiu dausanlu sune chiu malumme. Aliu lad gasu shaarak nabidi nahmai dung tu 
ariaky ga katikhai bisai alad-alui ga kengjiu wisanlu sune chiujiu malumme. Thai men ga 
aliu niu maningbo maksai lunibo kum kamtanglumakliudi pasai su mathiu amonglu kam 
madiolan majira kamkhe. 

Kanambo ga, haibo ariak khuang macha padra suikhai bibo Kadampao Tingwang 
khaddi, Liangmai Literature Society Manipur nai Liangmai Naga Council, Manipur gu 

jupao thiukhai mirnai nai thiubam mai mathiu tu chunvvibo nai thuonkiubo madukhaiye. 
Nkiujiu, pajeng hahjiu haibo pachen VI ga katira characham nai chamsing raokhaibibo 
khaddi pahniuraowangtanglu lakmibo wan gamai katam tammai gasukhom madui khaibibo 
Lp. Kawichamthiuliutu thuonkiubo madusan khaiye. F'ari ga khaddi pakikhunmai mathiu 
ga Tingwang niu thoidam diihjiu pisankhaibo thiumilo, 

NamrainingTamei Hq. 

05- 05 » 2015. Or. Hunibou New mai, 

Convenor, 

Liangmai Text Book Producing Committee 

Taduan:I 

Nduongkui poidungsi Nde ga Bamlo? 

Joy Adamson 

(translated by Kawichamthiu Charenamei) 

Ariak karaobopui, 
Joy Adamson niu 
nduongkuipoi sum tu 
akhi khang nge. Haibo 
nduongkuipoi sum si 
papui shaimibo saiiam 
maidi phuikhaira hahjiu 
bamniuwe.Makuat rnawi 
khailuja dikhang mibosai 
pahniu mariuh ga 
phutkhaibiye. Pah niu 
sibo chakuipoi sum tuse phuira Serengeti, khouring khaibo bam (National 
Park) Africa gasi tadlujiu phuikhaiye. 

Lion, Serengeti National Park, Africa 

Nchun machang camp gasi maichun wiye. Nduongkui rammai si 
koi koina tadpad tad ngutbo khon E chiuwe. Naih khat nchun agu 
mathenky ga nduongkuipui khat ngut luja agu chakuang ga tadui sak 
bambosi chiuwe. Nduongkuipui anai kakgasi table khat bamme. E niu 
tadmilo chiuja patu dinne. Alad tu piu khaibiye. Padmibo se E mu 
chakhou khaibambo gu warden khuga dinne. Pah niu dinne nduongkui 
dungsi kathenky ga ngut luja nde nde bamlo chiubo tadruanjiu phui 
phuibowe. Naih khat nchundi alwidung paliu niuky lamsu pasiw thishajiu 
bambo khonniu E jikiu lulak saang khaiye. E niu agu chamibung san 
khai lujiu phuibo ga chakhou kadibo sum ngouwe. Paliu mik ngao 
makra E niu agu chami nibiwsi paliu mik ga thou khaiye. Paliu niu 
tadmakjiu chapnak nak khaibo ngaolujiu agu chamibung khoilujiu acheng 
kaphik didi khaiye sichiujiu paliu tadmine. Paliu khuan tanja maraa padbo 

khuan si chiu taan taanne. Palin niu aliu gu chali chakuang, kaki kibo 
mania dungdi khoiluluwe. 


Nchun ruan tadbo khou dungniu pakak kaksai alung kam rin rin 


khaibodi bamme. Chiudi nduongkui maraabo khuan si chiubo ga 
kacharenbo thin son makge. Nduongkui dungsi papoi tinggasu chamai 


nai kari 


tu ngaotaan taanhbo jeng gasu chamai khaddi kari tu madiatle. 


Sironna makjiu chakaa di chakaaye. Chiudi chakhou dungtu chamai niu 
kepkhaibo bamga ra paliu thaksi tarnsinne. 


Jatheting wangsai tathiu kahaamai dungniu chakhou dungtu keptiuhra 
rang mimiye. Palamra sidousi chakhou dungniu paliu kiga khaddi tadui 
kasakbo bam si nkan ruantad mainiu siye. 

“Nkan ruantadbo, tadui dibo, tadui saangbo hai niu khouring dungtu 
kam mahah mid mid wang kinbo tu maning khailujiu alung chariuwe. E 
chakhou ruang ga lung mathengbi paliu tu nkhani bibiye. E niu malumme 
chakhou dungtu nkhabo, machabo hai chamai tudi nkhabowe. Palamra 
chakhou dung hai hah wang sai aliudi sibogu kashabo damsi daosiak 
rabowe” chiujiu Joy Adamson niu dinne. 


Kadow Alikhe 

Maniubo Nkaklo:- 

! • Camp ga nchun ting ga pad kamibo lam raolo? 

2. Nde kamja Joy Adamson niu nkan khou tu majuak ra machunjiulo? 

3. Chakui niu maraa padbo ga Joy Adamson niu nde maninglo? 

4. Nde kumbo luan nkan khou tu chamai niu kamcharian ngamlo? 

5. Haibo rachamsi kenkiu lujiu nde niu nalung chariu thulo? 

6. Joy Adamson niu chakhou dungtu nkhabo gu lam dinlo? 



Taduan : 2 



Charat thubo gaandam chamai nah, 
Pawat niu palung gu chahiubung thiuwe. 
Tienkam niu parim wisou makge; 
Madio barnlo kaluliang thiu mane, 

Tasii tu ningting niu thinpiujiu lunglo. 
Gaandam chamai nah kathiu mai dungra, 
Dukpung simak kontiang simak gesai; 
Kasangpan kahan-guijiu lungne. 
Karingting ga chuakbo niu naduon thiusai, 
Chagamai thiu, marahjiu shaijine. 
Maliang khengjiu, amui iengjiu lungrai luiye, 
Zairing kha chaphio ga bam douiakge. 
Mangui phungjiu, tinjiu lungmai sira, 
Karaming mai thiulune, gaandam chamai nah; 
Kadiri rapien thiujiu machuong bamkhe. 

Chaladrambaa: 

Gaandam : Charawang niudamkhaibo bensiam haitu gaandam chiujiu 
kuhvve. 

Dukpung: Chapi pasai lamtu paduk pung chiujiu kuhwe. 

Kontiang: Chapi majal mawi chakon nia bamme situ kontiang chiujiu 
siluwe. Paphibangpanu, majibo majimakbo simak maitu 
dinbowe. 

Kasangpan : Kalek lungshajiu wadi hahmaitu dinbowe. 

Kaha Ingui: Pa-ngam kam tathui iutnakjiu kalek shamaitu dinbowe. 
Chuakbo : Kamlu makbo, chalung niubo tu chuakbo chiu kuhwe. 
Chagamai; Mainiu thinpiu doulak kamik kiga lungmai tu dinbowe. 
Maliangkheng: Kamaobo madupadjiuCharawangkhugakawimai thiura 
ladren thiubo tu dinbowe. 

Amuilengjiu: Pajiang luilujiu thoidam lengbo tu dinbowe. 

Zairing Kha chapio ga: Kasii kangaomai, katheng kadimai namdakga 
lungbam makge. 

Mangui: Pakhon nking khai lanni, palun phuilanni ramgunjiu bambo 

tu mangui chiujiu kuwe. 

Tinjiu : Malumbuijiu maksai matunjiu lungbotu dinbowe. 

Karaming: Kawibo gasu wikachangbo kadaa padbo tu dinbowe. 
Machuong: Kengjiu maduibo tu machuongbo chiujiu kuhwe. 

Kadow Alikhe 

Maniubo Nkaklo. 

1. Charat thubo gaandam se ndelo? 

2. Dukpung simak kontiang simak? Haise nde tu dinjiulo? 

3. Nde chiusai ‘Karaming’ mai thiuluralo? 

4. Pahang ga raokhai bambo maruongbo bam ga majibo ladkengh naliu 
gu ariak ga raokhai bambo phuilu kabin khailo. 

a) . Charawang niu damkhaibo bensiam haitu_chiujiu kuhwe. 

b) . Chapi pasai lamtu_chiujiu kuhwe. 

c) . Chapi majat mawi chakon nia bamme situ__chiujiu siluwe. 

d) . Kalek lungshajiu wadi_dinbowe. 

e) . Pangam kam_lumakjiu kalek shamai tu dinbowe. 

t). Kamlumakbo, chalungniubo tu_chiu kuhwe. 

g) . Mainiu thinpiu doulak_lungmai tu dinbowe. 

h) . Kamaobo madu padjiu Charawang kbuga_ladren thiubo 

tu dinbowe. 

i) . Pajiang luilujiu_lengbo tu dinbowe. 

j) . Kasii ka-ngaomai, katheng kadimai_lungbam makge. 

k) . Pakhon nking khai lanni, palun_bambo tu mangui chiujiu 

kuhwe. 

l) . Malumbuijiumaksai_lungbo tu dinbowe. 

m) .Kawibo gasu_kadaa padbo tu din bowe. 

n) . Kengjiu maduibo tu_chiujiu kuhwe. 

Taduan: 3 

Naimik Nai Maruireng 


Ch. Dithinbou 


Kadihri ga Naimik 
chiubo hai karaidao gara 
papui nai pareng thiujiu 
lungbam niuwe, chiujiu 
characham dinbam 
niuwe. Haichiujiu Naimik 
hai papui pareng niu 
kadihri ga benkhaijiu 
barnme nchun nnien 
bamson makge chiujiu 
mara rio-rio karen sude; 
naih khat kamipui niu 
palu ga menglujiu cha- 
ngam kambambo ga tingphu thiujuwe, chiujiu Naimik parengbo tu pagu 
tabaipi niu kepshat mide. Siga Naimik papui sedi palung poamjiu pakiiam 
wangmide. Naimik papuise pakiiam wangmibo jengniu kadih ga hai 
kabenbo hahmide, pawan machang tamiujiu bammide. Kabenbo hahmibo 
jengniu kadih ga bambo chamai khouring hina katiuh kasak phiudao 
lakjiu, tiuh saktah mide, siniu chamai katan kahumai chakhoudi katan 
kahumai ruanna paliu chunrang thiujiu lungsude, chamaidi chakhoudi 
kashon kashamai lungdao lulak mijiu chamai chakhou kashamai mara 
rio-rio karenlan sude. Siniu paliu chariu mibo hai tamiu mibo jengniu we 
chiubo silujiu kadihri ga bambo chamainah chakhou hina maduijiu 
makhiam thiumak doulakge chiujiu kuli aruong lujiu makhiam sude. 

Paliugu madui ga chapkhaibo siniu Naimik parengbo tu kepshat mibo 
jengniu papui di paky lam wangmibode siniu aliu tadlujiu pi malanwang 

lanraleng npaokhe chiujiu chapkhaide. Siga paliu makhiam kiude chiusai 
aliu ruonga saoniu tadjiu Naimik tu kuhkhe chiu kaphen subo ga 
Chamainah tu Naimik puidu kuhraleng mathiu niu chapkhaide. Mathiu 
niu malumjiu langbosai suijiu Chamainah niu Naimikpui tu kuhraleng tadjiu 
mengNaimikpui khuga haichiujiu dinne- “Naimikpui yo nang chalungsajiu 
kadihri ga malanwang benkhai lanlo, aliu kadihri ga bambo chakhou 
chamai lungdou lulak mide”. Siga Naimikpui niu haichiujiu dinne-“Kadihri 
ga bambo Chamainah khouring dungyo, naliu hai naliu leng kasibo, 
maileng maning sikamakbo kashabo maidung-e. E kadihri ga malanwang 
ngamlu lakge palamra naliu chun maning E ten ngam lulakge,” chiujiu 
Naimikpui niu dinkhaibo ga chamainah waladdi dinkhai sanra hahjiu malan 
wanglan mide. Chamainah niu malan wangjiu, chakhou chamai hina khuga 
pahniu tadjiu npaobo lam hina poukhaide. Paliu hai tamiubo jengniu 
paliulung magenthiu chang magenthiu karen mide, siniu paliu tadlujiu 
npoulanra makhiam thiumaksai doulakde chiujiu makhiam thiulande. Siga 



chapkhaide. 


Siniu naih khat ga chakhou khat khat Naimik puitu npaoleng langkhai 
sude. Chakhou katan kahubo kadi-kati hina tadwang machang mide, 
chiudi Naim i kpuira nda chamainah khuga dinkhai mi bo ladbam kumjiu 
malanwang ngamlakge chiujut mide. Sijengniu chakhou chamai hina 
paliulung chariu chang chariu mide; chakhou hina Naimik puitu kuhra 
tadmachang wang sude. Naih khatse Maruireng niu tadmeng kuhrabo 
tingmik mide, siniu paliu mathiu aruong bambo ga Maruirengniu dinne- 
hai dechiujiu naliu katan kahumai kasii ka-ngaomai niu tadjiu 
Naimik puitu kuhbo ga Naimikpui suimaabo ga akumbomai wasii 
kamakmai sironna makjiu chakhou ruong ga di siam thubo E niu kuh 
ngamlu ralo haisira pajanleng tadkhaibo sangnu wadi malum 
ralengra hahye ”, Siga aruong bambo baoniu dinne- “ Khat khat barndi 
pagu tingmikgara tadkam rabode, tadmaksuilakge chiukami jengniu 
Maruireng hai waa dinsan lanra hahjiu, “Wide E di adamsaisuijiu tadra 
mide," chiujiu paky ga wang pairing chariujiu makum sude. Pahniu 

makumbam bamlujiu tad raleng papon thiusude. Phaiphup ga phumkhailu 
pakan tha rnasan, pagiu rammai kammasan lujiu lemtad sude; paniu 
lemmeng Naimikpui kigu rengmun ga tou mathak khailujiu Naimikpui 
kiga ngut sura masuong ga kalu pakiga pahniu makum kalubosi makum 
nsi lanlujiu lemngut Naimikpui phi keplujiu kahumde. “Chakhuang 
thiubuibo apuiyo! Agu kamaobo hina kuak khailo, E kumbo kashonbo 
mainiii chalad dinra a-kaji hahye , chiudi lungsajiu nking khaira 
khenge. Chapyubuon charapien hina khat khat tu ngaojiu khat khat 
khu ga nkhabo daoluwe chiudi aliu kadihri ga chamainah 
khouringdung kashabo jengniu nagu kawibo kabenbo tu shave chiujiu 
napambo parengbo tu hepshat mide chiudi tuhoira kadihpiri tamiubo 
jengniu aliu mathiu lung chariu mide , siniu nang chalung sajiu malan 
wan g l an khairaleng E kashonbo main in kahumjiu khengbowe 
Naimikpui niu dinne- “Nang niu dinbo lad maji bamme, chiudi E ra 
kadihri ga malan wangjiu naliu chun kam mawi ngam lulakge , siniu 
E ra. malan wanglu lakde chiujiu nang malanwanglan lujiu dinbi 
sitlo’\$iga Maruireng niu dinne- “Chakhuang thiubuibo apuiyo! naiad 
hai mason siakjiu majibowe, chiudi maning tou khailanlo nang niu 
kadihri ga malan wangjiu benkhai lanmak tasai kadihri ga hat an 
kahumai ruonna lungkhdijiu aliu kumbo kashon kashabo chakhoupui 
siruonna makjiu asuong kasiambo chakhoudi kengjiu bambo hina 
tura nang maningtou khailakma? Nang maningtou khaimak dasai 
aliu chakhou kasiambo dimgra lungsi kulak mide” Naimikpui 
Maruireng tu phuilujiu pamikdui padmide. Naimik pui niu din sude- 
“Maruireng yo , nang niu chalad dinbo E naiad tu ma-ngailu lakge , 
chamainah chakhou katheng kadi katan kahubo haijiu chalad. 
dinbamdi E alung kirnbo hahye chiudi naiad kengh kawibo kamajibo 
lad ailing ga niatoubo jengniu naiad don jengniu E kadihri ga malan 
wanglan rabode. Wide nang wanglan sulo E kadihri ga wanglanbo 
hai mainiudi simakbo suong ga nakhu ga sikhai rairabowed chiu din 
khaibijiu maruireng pachun wichang wijiu paky lam malan wang mide, 

Maruireng niu wanglujiu chalad pouruan khaira saokumbo tu 
dinkhaisai wiralo chiujiu makum sude. Pahniu makumbo ga panai chaky 

khat ga majang lung macham bambo Takaina khuga dinsai wine chiujiu, 
takainakhugadinkhaibide. Takainadi pachun wijiu kadi pabamhinaga 
lenronjiu Maruireng niu Naimikpui tu npao kalubo cham senron tadle. 

“Chamai chakhou hina nking lulo, Naimikpui malanwang lanraleng 
Maruireng niu npaolujiu wangbamde. Nson naih nson ga Tingbang 
lamsu Naimikpui padsune, padlujiu kadih tu Naimikpui phan niu 
majang henkhaine. Sijengniu thingnapakhuon pakhuon kawimai hina 
naliu khuon kawibo niu kabenbo padbo jengniu Naimik tu thuon 
lulo, charapien hina di narim kawibo niu naju kawibo niu kajikpua 
kumbo niu kahumlulo" chiu senruan khaibij iu chamainah khouring hina 
chiuluj iu paliu chun wikam mide. 

Haichiujiu pasaibo naih nson Tingbang lamsu Naimikpui pabiw 
kabenbo phunglujiu kadihri ga malan wangde, kadih ga bambo chamai 
nah khouring chapyubuon charapien hina mathiu tachun wimacham 
lanmide. Sigasu nchun-nien thiujiu tamiubo kabenbo njan khaimide. 
Haichiujiu kadihri ga kawibo kabenbo Naimik tu kadihri ga bambo chamai 
khouring niu lukhai lakge chiujiu Naimik parengbo tu kam mahah mibo 
ga kadihri ga bambo chamainah chakhou khaddi mania hina tachun thiutah 
mibo ga katan kahumai katheng kadimai niu Naimikpui tu malan wangra 
npao ngam lakbo ga chakhou ruong ga semthubo maruireng niu pasem 
khung padjiu paladniam kawibo niu pamakum kawibo niu Naimikpui tu 
kadih ga pimalan wanglanra npaoluwe, sichiujiu Naimik niu pakhu ga 
dinkhai mibo kumjiu Naimikpui Tingbang lamsu mengpad kinbo hina 
siraijiu Naimik mengpad kinne chiujiu chamai chakhou hina khuga 
pisikhaira khoung khaiye. Sironna makjiu Takainadi maruireng walang 
tadbo jengniu tingben sura ga mararaiye chiujiu katingmai dinbamniuwe. 

Chalad rambaa: 

1. Phaiphum/Phaiphup: Kapen kiga kaphai thonpatkhai madui khaibambo 
tuwe. 

Kadow Alikhe 


Maniubo Nkaklo. 

!. Saoniu Naimik parengbo tu kepsat mibolo? Ndekamjiu kepsat mijiulo? 

2. Naimik pui pakilam malan vvanglan mibosai kadihri ga dechiu milo? 

3. Sao niu Naimikpui tu ku raleng tadrai bolo? Siga Naimik pui dechiu 

kenkaklo? 

4. Maruireng niu Naimikpui tu dechiubojai ga hiambolo? 

5. Characham kenkiubo ga naleng nde lutaobo bamlo? 

6. “Wide E di adamsai suijiu tadra mide,” chiujiu sao niu dinlo khaddi 
nde lam patu tadra dinbijiulo. 

7. Sao niu Naimikpui phy keplujiu ndelad dinjiu kahumbolo? 

8. Pahang ga raokhai barnbo maruongbo bam ga majibo ladkengh 
naliu gu ariak ga raokhai bambo phuilu kabin khailo. 

a) . Siga_papui sedi palung poamjiu pakilam wangmide. 

b) . Naimikpui Maruireng tu phuilujiu_padmide. 



Taduan: 4 

Witamsinne 

Ch . Kahi 



Apui Liangdih witam sinne, 

Nchangram, Makuilongdi tonwang 
Makhian ganiu Npuiluong, Tingpilam; 

Niamning tonwang Singra tingnuu, 

Namtiram padonbo, Kacha luongriang, 

Koubo luangriang rengdithiu, 

Apou chawangki luang pabam thiu. 

Nbiuki, Ahangki tiuriang thiu. 

Aga, Agi, Ariu, Asi, Magui tiupum thiu. 

Khakha, Khachun, Khalang, Munthan pabam thiu, 

Apui wangriang tiuchangkaji, Apui Liangdih witamsinne! 
Thalon chalenky, Miuningkam, Ramting kaben. 

Kacha khou, Sandi khou, Laluong khou, Roukhou, 
Chakui tunluang, Bena Jaaimeng, Chiang jaai, Joulang tin. 
Chakhuak, Chareng renglina pajiuna tu nbai, 

Apui Liangdi witam sinne! 

Kahiu rinlu charengmyi makhun, chakungh malan. 
Chapuangtaah khap, tabai tiuchang machiu, 

Langphek jari tasini giran phung. 

Tapuk pan tadaa pan cbakengh khai. 

Liangmai khanghai witam sinne! 

Thamdan danlu kachiaba malan, 

Tiuke, talui, lcaju, tasin machiulu, 

Nithuina riga Awajingni takomjiu, 

Tabin tasi mataalu, rengdi lenpat karakum, 

Liangmai liwhai witam sinne! 

Hu-ngenna Singramai, Kaihui Niamningmai, 

Khinjinang Ntumai, Hi lung Longdimai, 

Zengsan Kasiluangmai Lungthonbui, 

Apui lad Chara lad, Apiu giak pagiak wi, 

Liangmai piu hai witam sinne! 

Chamslng gu kasukbo ladbam: 

Charagandam ga Liangmai niu lungbambo kadi hai tamsinjiu bam 
niuwe. Kaphung charam maluangram chakhou, sironna makjiu singgiu 
kawibo chakha kawi hinadi bamniuwe. Sironna makjiu aliu Liangmai 
pon, alad, alui, apoupe mai tatun chut lungwangjiu katambo zad niu di 
Liangmai tu ngao pad tamsinjiu bararae, kawibo katasibo gandam hina 
hai aliu gu chakhiuwe chiujiu haibo chamsing roupou dinbo guwe. 

Kadow Alikhe 

Maniubo Nkaklo. 

1. Dekamjiu Liangmaidih hai witam sinne chiujiulo? 

2. Liangmai dih ga bambo singgiu kadibo nia zan dinlo? 

3. Chakhuak, Charengdung dekumbo bamgabamniulo? 

4. Liangmai khangdung chapi ga nde khailo? 

5. Dekam Lianglad charalatle chiujiulo? 

Chaladramba: 

Munthan - Chakha zan 
Tin - Chakhou 

Kahiurin - Chapitham kakitbo jai 
Giran - Chagi pajat khat 

Awajingni - Burma ga niu phung wangbo Majing 

Taduan:5 

Tingtheng leng Lemtad mibo 


(translated by Kawichamthiu 
Chare n a me i) 

Dodo chiu kuhbo nthingna hai 
takum sangkhat kaichinnia ning ga 
Mauritius kadih ga lungbam niuwe. 
Chiudi charnai dungniu keptiuh 
khaddi paburn khoitiuh chiubo gasu 
tuhoi Dodo chiubo nthingna hai 
kadihri ga hahmide. 

Tuhoi tuhoi di kaki kibo nthingna dungdi sikurnjiu hahkam misuma 
chiujiu ka-manangbo kengjiu bamme. 

Jerdon Courser (Rhinoptiius Bitorquatus) chiu kubo nthingna hai 
nchun tingga mariubo kasiambo nthingna khatle. Takum 1848 ningga 
Dr. TC Jerdon kachiubo piw India n-gaang gasu haibo nthingna hai 
phiupatle chiuwe. Lungkhai rabo bam hahkamibo jeng gasu haibo 
nthingna hai pakak khat hahlan miye. Nthingna lam ga kasrmai 
(Ornithologists) niu chunwi lanbo sira haibo nthingna hai 1986 karri 
Andhra Pradesh ga daolanne. Pating thengkha sai 2002 kum BNHS 
(Bomday Natural History Society) ga bam'bo Mn. Jeganathan niu pasan 
wijiu haibo nthingna tu pakhuan di chiu pamik siak niudi ngou tuwe. 

Mn. Jeganathan niu dinne, 17 Karamhiu 2002 Cuddapah chiubo nam 
ga haibo nthingna tu ngaowe khaddi pakhon chiuwe. Chawan wanchak 
6 pm ga, naimikngutbo wan, kadihluong riang ga ngaowe chiujiu dinne. 

Haibo nthingna hai kamahepbo pakan niu lenwange. Nthingna gu 
patinglam si kaaye. Pakan tuongasi kakaabo doukhaiye. Pa nkhutun 
ningga si maashy kum heng-majinne. 

Sibo bam gasi chapyiunyiu nai tatu ronna bamme. Tashingbang 
khatdi hahye. Nthingna niu mara padbo khuonsi Mn. Jeganathan nai 
pakaangmai niunkingbo ronna makjiupakhuansi ‘tape recording’ kamlujiu 
thapadlan chiujiu mathen nak nak khaiye. Sibo tape kamlubo Jerdon’s 
Courser (Rhinoptilus Bitorquatus) khuansi nking khai nak naklujiu sibo 
nthingna si pakhuon thengja mara mawi padlanbo khuan chiuwe. Sibo 
khuansi ‘minute’ phan kumbo maraaye. 

Nthingna siniu wadi manangbo, ka-npingbo hahjiu pakhuan kachang 
maraa padbo khuonsi chiukhaibo ga, “Alengra takum 15 sailam niu haibo 
khuan chiu lanbo hai, kamathaabo, ma-ngai ngamlakbo, pajat, pawan 
kawibo wan khatle” chiuja Mn. Jeganathan niu dinne. 

Chaladrambaa: 

Dodo - Nthingna pachat khat. 

Jerdon’s Courser - Nthingna khat zan kukhaibo. 

Cuddapa - Andhra Pradesh gu namdih khatle. 

Kamahepbo - Masepbo, manuonbo, nou noubo. 

Tape - Chalui maksai chakhuon lukhai lujiu tha padlanbo mania (machine) 
khatle. 

Pakangmai - Padung pakaamaidung. 

Kachang - Palingbo. 

Pakhuon: 

Khuon (Syllable) khat gu chalad kengh: 

Hai, siak, chiu, tu, pa, si. 

Khuon (Syllable) niagu chaladkengh: 

Takum, sangkhat, khaddi, pabum, chiudi, chamai, pakak, pakhuan, pamik, 
dinne, naimik, kadih, pakan, npingbo, pawan, chawan, n-gaang, nchun, 

Khuon (Syllable) sum gu chaladkengh: 

Kaichinnia, kakabo, tashingbang, padlanbo, maraaye, manangbo. 

Kadow Alikhe 


Chalad din rambaabo ga kamajibo kadapadlujiu lenkhailo: 

1. Nthingna si pajan Jerdon’s Courserchiu kuhwe. 

a) . Jerdon’s Courser hai kasiambo nthingnaye. 

b) . Nthingna si Dr. TC Jerdon niu phiupadle. 

c) . Paliu niu Jerdon’s Courser khuan nking nge. 

2. Kadihri ga khouring, chapyiubang, tashingbang, hahmibo gasu 
nthingna dungdi hahwang kinne. 

a) . Paliu bamleng hahbo gasu. 

b) . Chapyunyiu nai tatu ronna bambo gasu. 

c) . Nthingna situ phiupadbo gasu. 

3. Nthingna lamga kasimai niu chunwi lanbo: 

a) . India gu n-gaang ga phiupadlo. 

b) . Nthingna si ngaowibo gasu. 

c) . Nthingna si 1986 Andhra Pradesh ga daolanbo gasu. 

4. ManiuboNkaklo: 

a) . Nthingna tusi saoniu ndebo wan, ndebo naih, ndebo takum ga 

daolanlo? 

b) . Tashingbang hai huithonmibo hai wima shalo? Wiye, shaye di 
nang niu kamaningbo raolo? 

c) . Nthingna niu pakhuan thengja maraa mawi padlanbosi nde kambo 

ga sulo? 


15 



Taduan: 6 

Liangram Duipin 

Ch. Dithinbou 



Tingwang bensiam wijuwe! 

Liangram tu awaaje phui 

Kasha khanra hah, witathuibo aram, 

Kadih tamtu matadjiu phui. 

Tingwang bensiam katah hina machang, 

Apui niu puondiabo “Liangram”. 

Tingwang gu makum kawi niu 
Nbiu duipin kawi luang chia khai, 

Tingrun lam kalungmai khaonah makumh, 

Nbiu duipin kawi kendia khangchiuky ga 
Chakhah, chagah niu paliu alan thiu bam! 

Apui niu pondiabo Nbiu duipin “Liangram”. 
N-guang Bunkuluang gasuAhang duipin, 

Ahang dui kamashing Liangram tujon khai su 
Alin tamraa matak pachoi pangui pithiu khai, 

Tasii wijuye Liangram pabumh ga luang chia khai. 
Liangram kawi tu sao niu kahinh kinlo? 

Apui niu pondiabo Ahangduipin “Liangram”. 
Nbena maluang chungmaludui Nsid duipin, 

Nsid duipin luangkiu singkhon maitu ramrai thiu, 
Maiki wangnah bontiuh, pageng thiu Nsid duipin, 
Ndu gaje khanchia kinlo Charawang nkingmak! 

Nsid dupin mu pontup khai chaphum maithiu bamdi; 

Apui niu pondiabo Nsid duipin “Liangram”. 

Liangram tu thumje kachaphy bang kalungmai, 

Kacha phy gasu Makhu duipin luangsu, 

Khonna khuangje param chiang sou kinmai, 

Ngaomiw kindi duipin niu npeng thiu bamne. 

Liangram tu liamnidi mailiam lulak chakien, chakien; 

Apui niu pondiabo Makhu duipin “Liangram”. 

Chmusing gu kasukbo ladbam: 

Liangmai ram tu Tingwang niu dam mawi khai lujiu wahina machangjiu 
bamme. Liangmai Apuiram ga kalilan makbo duipin tu majangjiu duipin 
kadibo madai- Nbiu, Ahang, Insid khaddi Makhu hai Liangmai ram tu 
kajin khai bamme, kalimakbo duipin niu luang magui khaibijiu katiuh 
kasak wadoudi hahmakge. Chaphum mai tudi Liangram duipin nkhajiu 
lung kinne. Liangram tu khan kamdi Tingwang gu bensiam ra kali Ian 
bilakge. 

Chaladramba: 


Khaonah 

Maiky charamai 

Alan 

Chagannyia thiubo 

Matak 

Parashy wibo 

Pachoi 

Tiuh wibo 

Pabumh 

Ngangbo 

Kahinbo 

Nuimenbo 

Ndugaje 

Nde chiulo 

Chaphum mai 

Puinah katambo/Nkengmai 

Thumje 

Hembo/Suikhaira 

Khaonna 

Mailad alibo 

Ngaomiw 

Ngaokhai lakbo 

Npeng 

Madan/madubo 

Liamnidi 

Maju lunidi 

Mailiam 

Mainiu majubo tu dinbo. 

Linlulak 

Ngamlulak/Nkhiululak 

Singkhonmai 

Nam katam mai 


Kadovv Alikhe 

Maniubo nkaklo. 



1. Chamsing raopou nde kamjiu Liangram hai wiye chiujiulo? 

2. Ahang duipin se delam bamlo? 

3. Liangram gu duipin madai se ndelo? 

4. Ngaomiw kindi duipin niu npeng thru bamne chiubo rambaa ndelo? 

5. N-guang Bunkuluang hai ndebo singgiu gu duipin phibang thiulo? 

6. Nsid dupin niu pontup khai chaphum maithiu bamdi; chiubo rambaa 

ndelo? 

7. Chamsing gu pajik maksai kasukbo ndelo? 

Tadnan : 7 

Mbabang Racham 


Namgont Newmai 




Pawan khat ga Luongdilungbou panai 
Shangsikambou kaluang khat ga lungbam diye. 
"... Panairam rambao ga mbashy bang tingtongbang 

’ thiukhaijiu lungkhangbo pabangse pake 
,.y,% W. kengjiu pashi mashiye. Sibo bang se 
udfl: panailu ga dimak panaireng ga diraakge 
sijeng niu sibo bang tu panai asutjiu 
chamsha-ara subo ga tanjiu khat khat tu 
ngaosha mide. Mbashy jeng niu khat khat 
tu chamtuk raakge; naih khat chawang 
Sishingduanbou tu kulujiu iadzan thiunejiu 
kaluong apai singkumai chamrang renikhaiye. Siga Sishingduanbou niu 
pavang khangnia tu kulujiu dinne. “Su, nanai khang khat niu 
Longdilungbou sai swimeng lujiu maiiumak paky kahiu gasu pacham 
nkinglo, khangkhat siniu Sangsikambou sai swimeng pacham nkinglo, 
panai khangnia se nde dinlo sise kinglo”, chiujiu langkhai bide. 

Mbabang 

Longdilungbou niu dinne changam kengjujiu thaira mbabang ree lulak 
mide, Sangsikambou niudi dinlan ne saoniu agu mbashy railan lanjiulo? 

palung 


paomchang paom mide. Sisingduanbou niu palung khaijiu wikinia gu 
rnaji ka-nkhui pakhiang min iumide pasaibo naih Sangsikambou tu 
chawang niu pasuang ga kuwang lujiu haichiu din sude, wibo mbashy 
bang se nanai maikhat gudi makge, nanai khat khat niu dinbose, E khatdi 
suilakge nanai lengjannia thiulujiujan khairabode. Sigase, L,uongdilungbou 
ra wine, E di sichiubo tu luniye, chiujiu dintaron padde. Chiudi 
Sangsikambou ra sise tu waadi suini makge. Nde chiubo thak gasu sichiu 
janralo? Haibo mbabangse anah kumbowe. N-nah ting gasu E niu 

talyiukinbowe, naliu niu suidi E ra wakamdi suilakge, sichiu raye sai, 
Longdilungbou leng pimahing milo. E alung niulakge chiujiu dinsude. 
Haibo mbabang lamga suimakbo thiulan lakge. 

Tanuu lam sura maning mashabo thiumakjiu papaopiu tu kalan khai 
mide. Huikao lujiu janrasai jantulo chiujiu dinbopiu Sangsikambou tun 
ga pikhai mide khaddi nchang makjiu chakhuan chara kam kabuak khaibo 
piu, kam aratjiu shontiuh khaibo jengniu Luongdilungbou tu kavangky 
ga khai mide. Nchangbora kawi daosanne, nchang makbo ra nchumjiu 
chariune. 

Chaladramba: 

Chamsha-arabo 
Cham tukmakbo 
Champi khaibo 
Kahiu 

Tingtongbang 
Ree 


Maniubo Nkaklo. 

1. Luongdilungbou nai Sangsikambou ndejeng niu chamsha ara su bolo? 

2. Chawang Sisingduanbou niu pavang kinia tu nde ngam leng lang 
khaibolo? 

3. Sangsikambou nai Longdilungbou tu chawang Sisingduanbou niu 
nde lad dinlo? 

4. Sangsikambou ra chawang niu dinbo lat tu dekam bijiu suini makbolo? 

5. Characham kenkiubo ga naleng nde lutaobo bamlo? 


- Apai arijiu kabuakbo 

- Chuncham makbo 

- lati khaibo 

- Chakihang kalung makbo 

- Chakhao chamai niu taotang mibosai bon 
khang/lung khang lanbo shingbang. 

- chalu reebo 

Kadow Alikhe 

Taduan: 8 

Aziunah Yo! 


K. Palungbou Pamai 

Aziunah yo! 

Natu mainiu pi’ngao chalinjiu lunglo, 
Natu mainiu pi’ngao chalenmi mane; 
Akhye shajiu lungmane. 

Aziunah yo! 

Natu mainiu liamira tu phuilulo, 

Maikhu gachamziangjiu lungmane; 

Pasai nang twalune. 

Aziunah yo! 

Napui niu natu ruukhaibo mangai mane, 

Khat khat tu munrui sijiu lunglo; 

Khat khat tu klioukhai sijiu lunglo. 

Aziunah yo! 

Maimaa ga kaluliang thiujiu lungmane, 

Maitu charujujiu lungmane; 

Chalam tadbo ga niu thiumane. 

Chaladramba: 

Aziunah - anah 

Chalinziu - masiaziu 

Chalenmibo - ngao xnasaamibo 

Akhye - athak 

Liamirabo - majumirabo 

Chamziangziu - aratjiu 

Twalune - chalung niulune 

Rhukhaibo - Kapub khaibo (kissed) 

Munmi siziu - alam sijiu 

Khoukhaisibo 
Kaluliang thiuziu 
Charujumane 
Niu thiumane 


-Nkhasijiu 

- wathou thiumakjiu (negligence) 

- Sontiu mane 

- mathakpon mane. 


Kadow Alikhe 


Maniubo Nkaklo:- 

1. Natu nde chiubo lunlung ga lunglo chiujiu dinbolo? 

2. Natu mainiu nde chiura tu phuilo chiujiulo? 

3. Ruukhaibo hai wima shalo nang niu kamaning dinlo? 

4. Niu thiubo gu kashabo ndelo? 

Taduan: 9 

E Ariaky tad kinboting 

Raskin Bond 

(translated by Kawichamthiu Charenamei) 

Ruskin Bond haisi India gu 
ariak raobo ga (writer) pazan 
katadbo piu khatle. Pagu 
‘autobiography’ kenbo ga 
pahniu pagu ‘favourite 
teacher’ lam ga raokhai 
bamniubo rachamme. 

E niu Mn. Jones tu maning 
tou we. Pahsi agu ariaky. Bishop Cotton School, Shimla ga katipou thiu 
bamniuwe. Pakaamai dungniu patu waleng chak makjiu bamniuwe. 
Palamra pahsi nahmai tu dapbo (Corporal punishment) hai suimakge. 

E ariak kati kinbo ting dejiu wilo! 

Takum ringiw tadmidi nahmai tu dapbo hai tadkiu bamme, praa thiuja 
Boarding School ga. Katipou (teacher) kawi wimai wasi kamawi maidi 
nahmai tu dapbo hai machunne. Chiudi Mn. Jones ra haisi suimakge. 
Pahra maitudi dapbo hahe. Pahniu wa simasuongja haikumbo hai majai 
bamdi maidung niu patu, ‘old-fashioned’ khaddi kashonbo mai leng 
lukhaiye. Pahniu kamajibo ga chapbo ganiu promotion di ngao mak 
tahmibowe. 

Chiudi pahra sikumbo tu waleng chakson makge. Pah hai Great 
Britain ga Wales chiubo namga su wangbowe. Pah niu phuijiu bambo 
ga nahmai tu dapjiu kam chariu bambo gu parashy si waa kawi dao 
makge. School ga nahmai tu dapbo ga niu chamai thiubo tuhoi katang 
ngao makge. Haisi pageng kahahbo guwe chiujiu pahra lukhaiye. 

School holidays ga E pakhu ga ariak mathyiu thyiuwe. Dickens gu 
ariak complete set hai aleng mathyiu khai khaiye. E ken loi makthen 

ariak si malan khai kin makge. Ariak kenbo hai aleng characheng kumme 
khaddi ariak raobo hai aleng ra mathak bam kumme. 

Characham lam gapisi masan khaibo: 

Ariaknah tu waa-kamsi makbo wan machang daptan tansai sise ka- 
nsambo ariak kati pazat khatle. Haise niu waa-kawi kam makenglu makge 
chiubowe. Chiudi pawan pijiu hiamwang tanglu lakmibo wan ga ariaknah 
tu kachai thinlu lungsabo myikhuon niu ruukhaibo sera kamaobo makge. 
katipaodung niu pawan machang maningtou rabo sera nahmai tu lungpun/ 
lungnuatpadjiu dap-biwbo sera kakung maksai lungsabo tienkam makge 
khaddi siniu khat khat tu ngao mikre khaibo makjiu waa kawi kaki kamlu 
lakge. 

Chaladramba: 

Parashy : Result 

Mathyiubo : Pakakkhat khoilujiu pilanrabo 

Mathakbam : Goal, mengtang rabo bam. 

Kadow Alikhe 


Maniubo Nkaklo: 

1. Mn. Jones si saolo? 

2. Mai kakimai suang pahra tam sinne sisi ndeniulo? 

3. Tajai majai makmai tu nde gu sajai pilo? Makumlujiunapammainai 
makhiam thiulo: 

4. Mn. Jone niu katipou kaki mainai tam sinbosi nde chiujiu tambolo? 

Taduan : 10 

Pachun Katanbo Mai 

(translated by Kawichamthiu Charenamei) 

Vijender Singh, Suranjoy 
Singh khaddi Sushil 
Kumar paliu India gu thiuja 
boxing gu Medal 
doukarenne. Tiubam tadi 
2012 London Olympics ga 
mpui mai gu boxing 
joumibo gasu India maidi 
katambo Gold Medal dousune chiubo machun bammiye. 

Manipur gasu wangbo Lp. MC Mary Korn haisi India ga raithubo 
npuimai gu Boxer World Titles madai padon padon thiuja daobo puiye. 
Pahniu daolubo tathuon dung sai: Amateur International Boxing 
Association (AIBA), Arjuna Award, Padma Shri khatdi Rajiv Gandhi 
Khel Ratna Award. 

Mary Kom: 

Mary niu 22 Kajinghiu 2010 kum ga pagu ‘website, 
www.marykom.com’ chiujiu lekhaiye. Asian title di sum daowe. National 
Champion di luan chakiu daowe. Haibo gu website gasu kadihpiri ga 
bammai chamai kakeng tu npao adaolune chiujiu Mary niu pachun wiye. 
Pahniu pachun widiangbo sira 2012 kum London Olympics ga npuimai 
gu boxing jaomibo siye. Mary Kom niu dinne, “E niu adih-aram leng 
jengniu withubo thiuja mathenne.” 

Mangte Chungneijang Mary Kom (MC Mary Kom) haisi 1983 kum 
Kanahiu jengtung khat naih lung kachariubo kikhun gasu lungwange. 
Papui Papiu di chalu tien tenne. Mary Kom haisi nahting gasu mathenbo 
ga pachun khai chang khaiye. Naih khatra pahdi mathenbo ga pazan 
katadmai khat thiune chiu machunbo jeng niu palaai khaijiu karamsude. 
Pah takum kariu chinnia ganiu kadipiri gu mathen gajousuwe. 

1998 kum Bangkok ga Boxer Dingko niu Asian Championship title 
lubo naih 5th National Games ga npuimai boxers dungniu mathenbo 
ngao khaibo ga Mary Korn hai boxing mathenra palling chaplumide. 
Pah ariak katibo hai mathak luja palung ga kachapbo khat barnja boxing 
hai mathen suwe. Kadihpiri gu boxer thiura leng hai pagu machunne. 
Haisi wangtang raleng pah Sports Authority of India ga jouwe. Siga 
training hai lumawija luluwe. 

2000 kum boxing ring lung ga ngutlubosai chahiu sum lungga raithubo 
thiuja State Champion doulu ye. Sibosai 2001 kum Chennai ga raithubo 
National title Women’s National Boxing Championship doulanne. 

Mary Kom gu kam ngarnbo pumtan nai palung kachapbo si ngaolujiu 
State Coaches of Manipur dung niu Mary tu paliu khugajaora suikhaide. 
Sichiuja Mary tu hai Sports lamga kati mawi khai biye. Mary Kom gu 
kalilan makbo lamchap hai Manipur Boxing Association niu kachukhaibo 
nai nkha khaibo niudi palam khatle. 

2005 kum Manipur Government niu patu Sub-Inspector of Police 
leng appoint thiu khaiye. Haibo takum ga Mary chamyi thiulujm takum 
nia boxing gasu mathak khaiye . 2007 kum pah ngenah naphin (twin) 
npiumainah lunge. Patu mainiu boxing mathenbo gasu mathak mirama 
chiuja maniubo wan ga pahniu kenkakgee “ E boxing mathenbo ga 
joutahjiu litngrabo ringting lengra maning makumkhai matai 
makhahye. E boxing mathen lanne chiuja alung ga chapbam khaye ” 

Mary Kom niu boxing mathenlan raleng kachapbo hai nkiu bibi 
khangmiye. Pah cha-ngam di tiensan bibi mine. Mary Kom niu 5th 
Women’s World Championships 2008 kum China ga mathenbo gadi 
tathuon daolanluwe. Pagu talent nai pagu macbun katanbo kadihpiri ga 
sichialuja Amateur International Boxing Association (AIBA) niu kalangbo 
lung ga pazan “Magnificent Mary” chiuja pikhaibo hai pah pasuang hahye. 
2012 kum London Olympics ga Bronze Medal di daolan luwe. 

Mary niu nahdao lung kachariubo kukhun ga lungtan khangbamdi 
papui papiu gu kahahbo maksai ngamlakbo tu ahuijiu bammi makjiu 
maigu nkha joumakdi pahniu kangam katang kamlu ringraye chiubo 
lungchun khunglu matanbo jengniu chamai charah niudi thoikhaibiye. 

Kalek kashabo kikhun gasu lungtansu bamdi maranbo nai khenghsibo 
khaddi Tingwang niu lungsa khaibo pienniu kadipiriga pazan katadmai 
thiujiu din characham (fairy tale) bammi rade. 


Chaladramba: 

Padon 
Nahphin 
Munnim 
Pahiu chagiatbo 


- Pachali 

- Pawan khat gasu panah nia ponbo 

- Pamun njjipbo 

- Pahiu makibo 


Kashai karing mphanbo - Kashai karing sitamibo 


Kadow Alikhe 


Maniubo Nkaklo: 

1. Mary Kom gu nahting dou racham dinlo? 

2. Mary Kom niu takum nia boxing ga break bambo hai nde kamjiulo? 

3. State Coaches dungniu Mary tu nde kamja training pira rangmijiuio? 

4. Ndekamja AIBA niu Mary Kom tu “Magnificent Mary” chiuja kumi 

jiulo? 

5. Mary niu International title doulubo zan dung pile? 

Taduan: 11 

Kabenbo Nsuan 


Namgom Newmai 



Kabenbo nsuan 
Mathaa ri-ngaabo nai, 

Kaehia takhao suang wibo ringting; 

Kadin piubo ringting thiu sukhe; 

Haisi mathaabo gu papuiye. 

Haisi katpadbo suang wibowe swa! 

Apui Apiu tu kamkembo thiu dukhe; 

Tingwang sai gara Apui Apiu siye. 

Lungsajiu lung bamkhe; 

Sise tu wadaodi mathuniu tiuhlakge. 

Nacham naiad gasu nalungchun tu ngaobowe 
Maihina tu kashabo lad niu din midukhe! 

Chawan rapienne naringting hai! 

Nsuan rapienne naringting puitadse!! 

Mathaabo bambo pahai 
Agee manaijiu lungbambo maiye. 

Agee-manaibo hai withubo ringting gu pachoiye; 

Maitu kam ajambo, pahai patu paronna kam-ajam bowe. 
Wibo kabenbo nsuan kum, 

Pahum bambo ringting thiu sukhe. 

Charawang-kuang ga lung bambo kadih nahmai. 

Chariubo kamuang ken wang sai! 

Tamiubo nchun thiumine Ramting Charawang nahmai leng! 
Kabenbo kawibo ringting bamga Tingwang nah thiulukhe. 

Chaladramba: 

Kam kembo - maichun kam masabo, maitu kam makapbo 
Mathu - Chagee ga ntao mashabo kahengbo 

Chariubo kamuang - natu kam masha kam chariurabo chakhuan chara 

Kachia takhau - wajiukha pamankungbo kachiabang 

Charawang kuangga - Tingwang masuang ga 

Kadinahmai - Tingwang nah chamai nah 

Ramting Chara - Charawang/Tingwang 

Tamiubo nchun - Lungchun chariubo lungchun niu phuimibo. 


Kadow Alikhe 


Maniubo Nkaklo:- 

1. Katpadbo suang kawibosi ndetulo? 

2. Tingwang saiga sao sao ralo? 

3. Karingting gu pachoi si ndelo? 

4. Karingting bambo ga saonah thiuralo? 

Taduan: 12 

Chakaa Kawi 


Characters 


(translated by Kawichamthlu Charenamei) 


Narrator, Dionysus, Chief Jailer, Pythias, Damon, Guards, Followers of 
Dionysus, People in the crowd. 


Munhu. Dionysus 
haisi lungsingkhiubo khaddi 
palung kasabo Greece kadiga 
bambo Syracuse chiu kuhbo nam 
khat gu chawang khatle. Siga 
Mn. Damon chiu kuhbo 
chabonmai khat banime. Mn. 
Damon gu chakaa kawi khat 
pazan niu Mn. Pythias chiu 
kuhbopiw di chawang kadih 
katambo khat ga lungbamme. Panai hai naadao gasu chakaa kawi khat thiujiu 
bamdi pawan machang khat khat tu adao tan tanlu makge. Naih khat 
Mn.Pythias niu pakaabo Mn.Damon khulam mengbo wan ga sibo rammai gu 
chawang Munhu. Dionysus lung kam poamrabo tacham khat faa khaimide. 
Plamra, Mn. Pythias niu chawang Dionysus hai paleng ronna kasibo khaddi 
pawangdih ga lungbammai dungleng kawi kasha maning sonmakbo kashabo 
chawang khatle chiuja mathiu charuong ga madulangjiu dinkhai mide. Haibo 
cham, chawang Dionysus niu chakhumpaoraa khat gasu chiulujiu palung 
paomchang paomjiu Mn.Pythias tu minwangra chamtan pikhaide. Sichiujiu 
patu minlu chawang suong ga majang wang pi judao khaide! Sibo wan ga 
chawang niu charimai ga maniuwe. 



Chawang: Hey! naliu niu majang wang kinbose saolo? 

Charipi: Pakendibo chawang yo! Haibo puisi natu chalad kasha dinbo jeng 

niu nang niu minwanglo chiujiu dinkhaibo, piu side. 

Chawang: Nang atu din kamashabo piuse ma? Wide, nang asailam atu nde-de 
lad kashabo din rnilo? Nang iipi w maisai maisai lam chaken chiakin 
makdi tuhoi asuong ga nang niu din kani hina din sulo? 


Pythias: Chawang yo! E niu natu mathiu charuong ga dinmibo si majibo ladle 

E wadi mahimson makge. Chiubora, nang hai pumtan kabambo 

Chawang khat thiubam tadi nang hai chamai khaddi kapangbo 
chawang nge. Nang shaye chiubo rambaa sera chawang khat thiujiu 
nalung poam shaye. Pang nge chiubo sera namai dung niu natu 
rapingjiu machaye. Paliu natu chakhuangthiubo nai chalungsabo 
hahjiu paliu mping lamsu natu machaboi. Kawibo Chawang tura 
maihina niu kung chalungsajiu khaddi chakhuong thiujiu 
machabowe. Siniu, nangra kaning-tingbo chawang makge chiujiu E 
niu mathiu charuong ga din bo we. 

Chawang niu wamakumjat khailuja dinne , 66 E naiad chiulude. Naiad 
jeng niu E apumtan ndejiu tanlo chiubo natu lianne. Natu kavangky 
ga chahiu sum khaine, chahiu sum loimisai natu kamshat sangjing 
miraboweC 

Damon: Paken dibo Chawang yo! Paringtingra rankhailo. Akaapiw Pythias 

hai haibo kadihga sangmai khat thiujiu wangbowe, natu dinmashabo 
hai aliu wangdih gu tajaih niu suimakge chiubo pah simakjiu 
parammai wangdih kumbam sune chiu maninglu din mibowe. 

Chawang: Awangdih ga alad haisi tajaihye. Patu kamshat mi bo hai pasai 
maidung niu atu din masha tahmi raleng nge. 

Pythias: Chawang yo! Nagu tajaih (Law) hai E piune chiudi atu pija agu kadih 

gapakakkhatwangkhairapawan pikhailo Palamraakikhun mai tu 
E wangluja E shaimidi paliu lungkasuibo leng taliukhai luja 
wanglanne. 

Chawang: Hah! Nang wanglanne chiubo E malum rama? Akhe maidung haina 
piw tu kavangky ga ju ngut khaimilo. 

Damon: Chawang yo, Pythias hai palung masanbo maiye. Pah hai wanglan 

sang jing ne.Wagaja pah wanglan mak misai atu pamalin ga pawan 
wangtangbo naih kamshat midi suiye. 

Pasow II 

Mn.Pythias paky lam malan wanglu patan pui tu chamai kawimai 
khat ga chamee pithiu khailu papui tu kanui mawi khailuja Syracuse 
wangdih shaikhaira lam tadlan mide. Pah mpuiki ga kachariubo 
kengja daowe - Tingkai tingriu katanbo gasu alem tad daolakbo, 
chamai kasliamai khaddi nkan khan dungtu adaoja pawan kakeng 
kam mahah mide. Kashamai dungniu pagu mania hinadi sutlu sironna 
makja patu chariang niu paphi paben ratlu phut khaibiye. 

(Chawang Dionysus niu pamai dungtu majanglu ladzanky ga ngiitle) 



Chawang: 

Damon: 

Chawang: 

Pythias: 

3/ 

Chawang: 

Pythias: 

Damon: 

Charipi: 

Dionysus: 


Fating hai naahwang mide. Damon nang Pythias hai wang I a one 
chiu maningma? 

Akaabo Pythias haira chamai nchangbowe. Pah shai-thiyumi maksai 
wanglan sangjing rabowe. Pah wadaodi arat iakge wagaja pakhu ga 
daolak siakbo bamrnijiu wanglumak tahdi E pasung ga achun wija 
shai ngamme. 

Damon nangra chamai kapangmai khatle; napang gasu nang nakaabo 
sung shaira mide. 

Pasow III 

Mil. Pythias si, paphi paben rat lu, pajam ga ta/ai phung phung 
marenlu khaddi tahui nkuang kaung puuluja buangwang sude. 

Oh! Ago npui ga kachariubo wajiu ga adaobojengniu E pawan ga 
wangtang lulak mijiuwe. Atu kuok khailo akaaboyo. Natu kamchariu 
suuimide! 

Chamai kakeng niu wangluja chamai tu kamshat rabo bam ga ntao 
karen bamme; simaidung ruong gasu khangsiamai niuhaichiu dinne, 
“ Aliu dihga chamai kawibo Damon kumbo tu kashabo Chawang niu 
kamshat rabo lam ga rnakum khailu maiiung am an makgeA 

Maipiw tusi puiwang sulo. (Siga Damon tu majang ngufle.) Nang 
kaden lumima? 

Mn. Damon tu kamshatra majang padsude! Sibo wan siak ga tazai 
phung phung marianbo maipiw khat pak kum, buangkum, chiujiu 
chamai tu kamshat rabo kaang gasi wangluja dinne, “Khonno, 
khonno, E hai ga wang kinne!” chiujiu rengpad sude. 

Oh! Damon E mao mine, E chaky gasu pawan ga tad padbowe chiudi 
npui ga chariubo kengja dao mijiuwe. E haiga wangtang ngamlak 
bam niusai aronna atu kuak khai ngamlak bamniu rabowe cluu 
dinlu Damon tu akeplu bianghiu sude. Chawang yo! tuhoira nang 
niu atu kamkhai rabo ngamsi kamkhai misuio. 

Nang shai rnakja ringbam mesai maomakjiu wanglan 
sangjingrabowe chiuja chawang kiiuga E din bambowe. 

Chawangyo! Saotu kamshat ralo? Pythias tu kamshat rarna Damon 
tu kamshat ralo? 

(Chawangsi kaphik cfyi dyibo lun ngaowe): E tasen chalan kengja 
thin bamdi, arimai wajiu ga banidi, E tan huja bamdi, hai kania khuga 


32 



agu kendi suang paman kung diangbo bamme-sisira chakaa kawibo 
siye. Haikania khugasu E wa kawi katilune. Panai khangnia tu phut 
misulo. (Maidung sipaliu chun wikaren mine) 

Characham gu kasukbo: 

Haibo racham gasu aliu niu sisanlubo hai majibo lad dinbo ga npingra hahye. 
Sigasu majibo ladbam ga shaikhaira nping makraye plamra kamajibo jengniu 
shaikhaibo ga ka-nchumbo wadi hahye chiubo lenkhaiye. Maikhat niu nchang 
majibo ga chapbisai pakaa paphen mai niudi malumme khaddi paliu leng lamchap 
thiukhaira kamanangbo wadi hahye. Sichiujiu, majibo nai nchangbo ladbam ga 
changam thiujiu lunglen ngamlu dasai kai kashamai lungchundi pijiu kalikhai 
ngamme chiubo sisanluwe. 


Kadow Alikhe 


I Maniubo Nkaklo: 

1 . Damon nai Pythias hai sou soulo? 

2. Haibo racham gu latpui si ndelo? 

3. Pythias niu mpui kiga nde nde adao milo? 

4. Damon niu kavangky ga pakaapiu sung bammibo ga nang Damon tu 
nde kumbo mai leng lukhailo? 

Makum luja napam mai nai makhiam thiulo. 

1 . Nde chiuja Pythias nai Damon panai chakaa kachang nge chiubo lian milo? 

Maluruang boga khai phuilo:- 

1 . S iga .kubo chabonmai khat bamme. 

2. Damon gu paka.Kubo chawang kadi..ga lungbamme. 

3. Panai....jatjatjumakge. 

4. Naikhat Pythias niu.khuga mengbo ga.Dionysus lung 

kam poam miye. 

5. Yo, E niu natu dinmibo si. 

6. Chakhuang khaddi.hahjiu paliu raping lamsu natu machaye, 

Kawibo Chawang tura... makbowe. 

7. Paken dibo Chawang yo.. kankhailo. 

8. Awang dihga.Alathaisi tajaiye. 

Taduan : 13 
(Chamsing) 

“Apui huiye, Apui hui ye” 

- Kentalin Newmai 

Ndugaja namen dindiak mak 
Njiunah mikkhuan manuanjiu, 

Nawan majuanjiu phuibam. 

Lengreng niu marui pui tu, 

Ka-tup kalu kum, kaa nsiye 
Njiunah dung machep rio rio 
Liang rih wanglan won noh. 

Apui huiye, Apui huiye, 

Tinggen kaku kadih kanah 
Kakga Apui kumbo hah. 

Chaiu Ramtan atah tienwang, 

, Na ngiu duan ngao khaijiu 
Achun siihye muangjing kum. 

Kysai lam pad naben pah ngao, 

Kysuong lam pad naphy din ngao 
Apui huiye, Apui huiye 
Chapyiu buon Maranpyiu niw, 

Nangra buon pad lanne 
Narim tu Apui masenne 
Nabuon ngao Apui tu maning. 

Papui-piu Abansaan maira, 

Kahrang nga malaang dio dio, 

Kamagian nah achungjingjing. 

Apui huiye, Apui huiye 

Kadihri lung naruang chia. 

Chakienting chalang thiusu, 

Tatien kiujiu chalin khaisu 
Tatun ngutjiu chaiu maasu 

Atiat wang miusy gehsu. 
Saihbuak wan, tasaai biusu 
Karia pyubon kasan bonsu. 
Apui huiye, Apui huiye 


Haibo kadihpiri gara 

Amaa nsaang padlu chiangmak 
Tamiu kamak ramting kaben 
Tinggen kachia kysin lamsu, 
Apui yoja kuhlan luiye. 

Ramna nchung kamak dih ga, 
Adiw wiye, adao lanra. 

Apui huiye, Apui huiye 


Chaladramba:- 

Kating lad 

Thaidou lad 

Ndugaja - 

Dekamjiu 

Njiunah - 

Nahmai / Pamnah 

Lutah, ataa - 

Chalu pek 

Achunsiiye - 

Chunsabo 

Maranpyiu - 

Chamaobo chagan niu zan 

Abansaan - 

Papui-piu bambo nah 

Kahrang nga - 

Matha malabo 

Malaang dio dio - 

Pakhuan chin chin bo 

Naruang chia - 

Chariu magenthiubo 

Ama nsaang - 

Achun wibo 


Chainsing gu kasukbo ladbam: 

Haibo chamsingga magenna khatniu papui tu huijiu bambotu 
lenkhaibowe. Papui niu wahina kamkhai mibo tu maningjiu huibowe. 
Papui niu tiuh kanibo chaganyiu di ngao sai maning taojiu papui tu huiye. 
Papui-piu kabambo nahdungra mathaa malaajiu lunge. Pahra chariu 
magenthiuhjiu changam tiensao makjiu tenjiu lunge. Chiudi naih khatra, 
tinggen lam papui tu adao lanrabowe chiu maning lujiu padiw wiye! 

Kadow Alikhe 


Maniubo Nkaklo: 

1. Papui chalain tadmibo ga panah dung nde chiubo jaiga khuanbam 

niulo? 

2. Papui papiu kabam raai nah nde chiujiu lunglo? 

3. Haibo chamsing ga panah niu papui tu ndebo bamga adao lanra maning 
jiulo? 

4. Lengreng niu maruipui tu katup kalukum chiubo hai nde tu din kadaah 

khailo masanjiu dinlo? 

5. Kysai lam pad naben pah ngao, Kysuong lam pad naphy din ngao 
chiubo rambaa hai ndelo? 

6. Ramna nchung kamak dih chiubose nde tulo? 

7. Papui-piu Abansaan mat chiubo rambaa ndelo? 

8. Apui huiye chiubo rambaa ndelo? 

Kawichamthiu Charenamei 


Taduan: 14 

Chagaa Ngee 



Chagaa ngee hai aliu Liangmai gu para kathiubo ngee khatle. Chagaa 
ngee gu paramba hai katingmai kakeng niu pagu pagu maning tam tarn 
ja piye. Chiudi kakeng lam niu haibo Changee hai apum, alungchun 
kam kamasanbo ngeeye chiuja lukhaiye. Kasambo ga maksai kadunbo 
ga haisi kamasanbo Cha-ngee chiuja kudi suiye. Chaga hai chariuting ga 
Cha-ngee ye, Haibo cha-ngee hai Chagahiu kaloilam maksai Matuingihiu 
kahou lam changiye. 

Haibo cha-ngee gu para thiubo machunra charawang tu pikim khaibo 
khatdi pagu thoidam khengbo haisiye, Paruan paruanna patu kam 
masanbo sironna makja chari ngamra, lungwira, rnara makra khaddi 
tasan wira leng haibo cha-ngee ga Charawang khuga khengraboye. Mpiu 
maidung niu paliu pum paliu hiuna paliu chun kam masan mirabowe. 
Soukum mai pajanna leng kam, palung singlam niu kam masan maksai 
patu charawang niu palung paom khaikiu rabowe. 

Cha-ngee rabo hiu padmisai chabin tadmakra, mara makra, ajam 
makra, nkan ruon makra haidung si ganri raboee. Cha-ngee tingga 
marabo, ajambo, ngamlakja taji ga jibambo hai mai niw-e. 

Chaga ting ga kam makrabodung: 

Tateh: Paken kathiubogannyiu dung tiuhmakrabowe. Chamana, marou, 
magaina, charapi khaddi nkan gu paken kathiubo gannyiu di rirabowe. 
Palamra haidung hai ganri maksai kham nambo khaddi papiiy masuibo 
daosuiye chiu lukhiaye. 

Npiwmai: Npiwmai panou papum ritja kabammai, kashaipum namsangna 
ga phung kapou kamimai haikumbo maidungsi cha-ngee ga padam lumak 
rabowe. 

Mpuimai: Chaga ga jouramai ra mpuimai tu manaah makrabowe. 
Charawang khuga thoidam douraleng mai khang khatsi patu chara thiuja 
kam masan mirabowe.Haibo kakhambo hai chaga loirnak then barnraye. 

Sang chabinmai: Chaga tingga sangmai tu iukhaimakraye. Sangmai 
di haibo ting gara mairam ga meng mangamjiu mengkin makge. Wagaja 
maikhat kumbo niu mairam ga mengmao midi pahsi mengkhai mibo 
ramga cha-ngee loi makthen bam rabowe, sibo bamga suniu tadlan 
suimakge. 

Chagaa leng kadenbo: Cha-ngee suang gasu katiuh kasak, tashing 
tadui, chapot mania pageng kabambo hina kadenlujiu khaikam mirabowe. 
Paraa thiujiu chami nai chaban hai kadenmiraye. 

Chagaa tingga tenrabo: 

Raikachangbo naihsi chagaa zou thoubo naihye. Mpui maidung niu 
zou si thourabowe. 

Paniabo naihsi zou mdungbo naihye. Chaban mpunglujiu tathuk 
thoulubo takhuisi tadui kathiyaibo khailujiu kaphup ga mpung mirabowe. 
Haisi mpuimai niu kamrabowe. 

Pasumbo naihsi chami malap wangbo naihye. Haibo naihsi kaluong 
pakhiang naga chami hina kammit kam miraye. Chiulujiu phaimiw niu 
chami kasan malap padbosi mpiumai niu khoilujiu paki kilam wang chami 
kasan thiu lanraye. 

Pamadaibo naihsi peng kepbo naihye. Haibo naihsi khangchiuky ga 
kajoumai (Pakhangmana) hina peng keprabowe. 

Pamangiubo naihsi kaloibo naihde. Haibo naih tu Chagaa Padbo 
naih chiuja kuwe. Haibo naih pakhangmana hina teh tiuh ncham rabowe. 
Paliu characham dinjiu khaddi chaga lui thiujiu bammine. Haisi wanglan 

rabo chakien tu pisikhai raleng nge. Haibo naihdi karn kaniasan tingmik 
khatle. Haibo tingmik tu Maram Phiabo naih chiujiu kuhwe. Chagaa- 
ngee ga kajou mai hina tu Singku niu kam kamasanbo ten thiuraye. 

Pacharukbo naih tu chaga loibonaih chiujiu kuhwe. Haibo naihra 
praa thiuson tamibowe. Palamra haibo naihra katingmai maliang niu 
padam lubowe. 

Tuhoi Klen gu Chagaa-Ngee : 

Pawan niu tadbosai swijiu aliu gu tacheng tajaih, kalungbo luntung, 
katiuh kasak, charah maning hina kaliwang mine. Tuhoi gu chakien gara 
cha-ngeebo ga tingmik 5-6 kam mahahbo chiubosi kung mine. Sichiujiu 
masuang gu Chaga tingmik 5-6 si tingmik khat ga cha-ngee mine. Haibo 
tingmik praa kathiubo tienkam ronna tenne. Sichiujiu, haisi Khristen gu 
jaiga cha-ngee ye. 

Nagaland gara. State Govt, niu 30th Chagahiu haisi manidjiu Chagaa 
Ngee changileng thiujiu raaipad khaiye. Takum machang Chaga-ngee 
hai 30th Chagahiu ga Liangmai Arts and Culture dungniu parit lulujiu 
cha-ngee tan tan barnme. Chaga maasuang 29th Chagahiu naih si kikhun 
maidung wang maduilujiu charah kahum nchambo wan luluwe. Sibo 
wan gasi patu paruanna kam masan lujiu khat niu khat tu kuakhaibo 
tiendikamme. 

Jengtung, 30th Chagahiu naih nsuan si nam maidung mathiu cha- 
ngam kam taruange (Social work). Paliu niu kaluong pakliiang na kam 
masan rabovve. Kikhun hina niu paliu n-mang ga chami katai mi lujiu 
chami kasan Singku khat niu thiu khai lanrabowe. Hainiu dinbora kashabo 
hina thonlujiu kasanbo ringting lungmine chiubowe. Nnian sai kating kana 
chalui thiujiu, mathenjiu, Peng kepbo di kamme. Chawan sai mpiumai 
niu patanpui dungtu teh tiuhra kune. Chaga hai Liangmai lengra praa 
kathiubo cha-ngee khatle. Haibo cha-ngee ga mpui, npiw, kating kana, 
tanpou tanpe mathiujourabowe. Haibonaih si azad puan pyiulujiu cha-ngee 
ra pajat kawibo naihye. Kanambo, ga haibo cha-ngee niu chamee thiumibo 
patanpui dungnai papyiuh-pagyu dung wang maduilu takum khat ga 
tiuh ncham sak nchambo gu pajat kawi pikhaiye. 



Chaladramba: 


Chaga - 
Ganrirabo - 
Paphy masuibo - 
Kaphup - 
Peng - 
Mmang - 
Patan papyiuh - 


Cha-ngeebo 

Tiuhmak sakmak rabo khaddi kam makrabo 
Kachariubo daobo 

Jou khairabo leng tashing niu ruilubo bung 
Chamai meng 
Charai thiubo bam 
Patanpui khaddi patanpiu 


Kadow Alikhe 


Maniubo nkaklo:- 

1. Chagaa ngee hai ndelo, prambaa jouja dinlo? 

2. Chagaa ‘ngee hai nde ting ga cha-ngee ralo? 

3. Chagaa ting ga kamrabo tiendung kasia raolo? 

4. Nda gu Chagaa ngee nai nthai ting gu chagaa ngee gu katambosi nde 
ndeio? 

5. Chagaa ngee maasuang siakbo naih nde nde kamralo? 

6. Tuhoi gu chagaa ngee naih tienrabo praa kathiubo dung nde ndelo? 

7. Chagaa Ngee chagi bam bo wan ga sangmai tadwangsai nde kamralo? 

8. Chagaa Ngee suong ga nde kumbo pyubon maksai charashy tiuh 
mak ralo? 

9. Chagaa Ngee changibo hai niu tuhoi aliu niu malum kinbo rahcheng 
ga ndegu kashabo maksai kamaobo bamra kumlo? 

Taduan 15 

Makum khaisuibo Ningting Cham sum 


/- J ) v 

1. “Nchang kamakbo siuse nang niu 
lingkhaisai chariubose puok khangne; siga 
natu kam mathadbose pamalan thiulakge.” 

Kadincham; 22; 8. 

Aliu chainai ringting gahai nchang majijiu 
Tingwang tu pingjiu lungbo maihai kengju makge. 
Plamra majibo tien thiujiu lungbo wan ga apamleng 
di kengj u makge sigasu Ai tu khan-chiamai di keng-e. 
Sijeng niu kadirih ga lungsuira mainiu kam kabambo 
kawibodi kashabodi nchamjiu kambisai pawan khat 


lengra ngaowiye khaddi siseniu widiang radi kumme. Chiudi, haibo 
Kadincham raobo piuniu pringting ga silubo sera maji makbo maksai 
nchang makbo tien thiubo wan ga pawan khat lung aman bamdi taduon 
tanuu lengra lungchariuwe chiubo pachun kathiumai hina ga pisikhaibowe. 


Aliu karingting ga Tingwang cham majai makjiu nchang kamakbo 
siu maksai linpum kengjiu lingkhai phui bambowe. Khangsia mai niu 
makebo siu ling-e, khangsia mainiu aratbo cham maksai chalad 
maduansibo maksai khaisan sibo iin ling, khangsia mainiu tiuh-manyu- 
sak manyubo lin ling, khangsia mainiu maitu suon tiuhbo lin ling, khangsia 
mainiu agaa tiuhbo khaddi sut tiuhbo lin ling, khangsia mainiu maitu 
khan mashajiu maksai maikien chiajiu maimao madam sibo lin ling; 
khangsia mai niu kawisao thiubo lin ling; khangsia mainiu mpui-npiw 
thiushabo lin ling; khangsia mainiu maitu kamshatbo pot jonbo lin ling; 
khangsia mai niu manmabo lin ling; khangsia mainiu agi-athoubo lin ling 
chiujiu tam tambo jaiga kashabo lin kengjiu aliu ringting ga lingkhai 
bamme. Naih khat makdi naih khatra nalujam ga lingkhai bambo linpum 
se puokjiu pashy masisusai sibo rashyse nang hiak tiuh sangjing sune. 
Nchangbo lin lingdiajiu sise puoksu prashy masipadbo ga nang naduon 
wine; chiudi nchang kamakbo lin ling diajiu sibo rashy nang hiak tiuhbo 
naih napui huijiu lungraye. Pawan bam ga naluni kadaalulo! 

2. “ ... raithubo ga Tingwang kadih khatdi pagu majibo tu 
phiululo; sichiusai Pahniu wahina naliu Seng pikhai sanbine.” 

Mathi 6:33. 

Rapiw Jisu niu dm diabo raithubo ga Tingwang kadih khaddi pagu 
majibo tu phiulo sichiusai naleng pageng kabambo kawibo hinase 
pikhaisan bine chiubo ladkengh hai dejiukha wimibo ladkenghlo. Haiga 
Tingwang kadih chiubo hai nde tuio chiubo phuiminjiu phuibo ga 
Tingwang gu tacheng tajai maksai phumling gu majibo chamriat khaddi 
racheng gu kaniw-karyibo (religious rites and ritualsjkhaddi charah kahumbo 
jai nai charah-thiubojai sigasu, tithe, thanks offering, faith promise khaddi 
mission leng pimawijiu pibo, tu dinbowe. Sigasu Rapiw gu majibo 
(righteousness) chiudasai,Tingwang gu pawat kawibo (qualities) hina tu 
dinbowe. R ighteousness chiubo iadkengh hai Lianglad ga chaii padsai, 
majibo, nchangbo, malum buibo, lungsasibo,kuak khai sibo,khengh sibo, 
manai-ageebo,khaddi katam tambo kawibo hina side. 


Sichiusai, Rapiw Jisu niu dinbo hai aliu niu Tingwang kadih nai pagu 
majibo tu raijiu phiululo chiubo hai aliu ngamkam nai aliu malum tad 
macham maksai aliu !ai khaijiuwaa kawi daorawajiu matan bamdi pageng 
hahye chiubowe. Nang niu matan kinbose pawan khat lengra daobamdi 
suiye chiudi sise nang nachun kimjiu thin khailu makjiu tah mibodi suiye. 
Rapiu Jisu niu dinbo hai aliu niu makum mawijiu makumsai Rapiw gu 
tacheng tajai hang ga kadin pyujiu kawibo khaddi majibo tien tenjiu 
bamsai Tingwang niu aliu leng pageng kabambo hina khaisanbine 
chiubowe. Tingwang niu aliu lunidi sibamme chiudi ainiu iukani hina 
aleng gengbo makge siniu pacham majijiu iungsai Pahniu asot ga aleng 
pageng bambo hinase pikhai sang jingraye. 


3. 44 Maikhat niu aleng kawi tenkhaibibo ga thuonkiu rabo sung 
kasha malan khaisai tingthi shabose akhu gasu wadaodi tadlan 
lakmide.” Kadincham 17: 13. 

Maikhat niu aieng waa kavvi kam khaibibo ga patu thuonkiujiu achun 
wirabo sung patu khanchia misai Ai hai mai chariu sikamakbo mai tliiukami 
jeng niu Tingwang thoidam kliatdi daolakge chiubowe. Siniu, aliu karing 
tingga maiwaasi simakjiu lungdasai A iniu kambo hina wakhatdi tathuilu 
!akge! 


Chiusai raikachangbo ga aliu niu aliu tu chariujiu makot khaibibo aliu 
pui-piu maksai aliu pou-pe tu thuonkiujiu paliu chariu sijiu paliu tu nkhi 
mawijiu nkhi khairaye, sigasu, aliu tu manangjiu kawi kati khaibibo katipao 
dung chiubora phumling nai Nam gu kadin kafaamai sigasu ariaky ga 
tasii kati khaijiu bambo katipao dung tu chakhuong thiujiu paliu chain 
majairaye. Sichiujiu, nang niu paliu pien gasu wasi khanglujiu katheng 
kadi thiulubo wan ga natu nkhi nkha khaimai lun sitahjiu lungmi dasai 
siga naleng tasiang maksai tingthi shabo bammide chiubo mangai dulo. 


Plamra, Arapiw Jisu niu ra atu kasha kammai maksai athiu-ari dung tu 
katangna lungsato (Math:5:44) chiu dinbowe; chiusai nang niu naleng 
kawi kamkhaibo maitu katang pagu waasi simakjiu kashabo niu malan 
dasai naringting ga wadaodi Tingwang thoidam dao silakge nkiujiu nataa- 
nanah kien katang tingthi shabose wadaodi nakikhun gasu tadlanmi lakge! 


Siniu, aliu waa makum mawilu maiwaasi sijiu kawi tienra maran sanlukhe; 
chiumaksai pasai niu chuak bamdi kalanlu lakge plamra Tingwang lad ra 
wadao maolan jat makge khaddi. aratjat makbowe chiubo mangai dulo. 

Kladow Alikiie 


Maniubo kaklo: 


1 „ “Nchang kamakbo siuse nang niu lingkhaisai chariubose puck 
khangne; siga natu kam mathadbose pamalan thiuiakge” chiu lam 
ga. nang niu ladriang 15 katang raolo, 

2. “raithubo ga Tingwang kadih khaddi pagu majibo tu phiululo; 
sichiusai Pahniu wahina naliu leng pikhai sanbine 9 ’ chiu rambaa 
ndelo? Ladkengh 15 raolo, 

3. Maikhat niu aieng kawi tenkhaibibo ga thuonkiu rabo sung kasha 
malan khaisai tingthi shabose akhu gasu wadaodi tadlan lakmide.” 

TADUON 16 

CHAKHUONG CHANGEE 


Kadihri ga lungbambo chamainah hina ‘Chakhuong Changee ’ tu ramgun 
kamju lunge. Pazat tam bamdi plad-plui tambidi pazat pazat gu tam tambo 
Chakhuong Changee bamkamnaye. Chakhuong Changee thiubo hainiu 
chamai ringting leng pawat khaisanbo khatle. Chakhuong changee thiujiu 
mathaa malaabo gasu chapum nai lungchun piwisan khaijiu ringtingdi 
khaisanluwe. Aliu Liangmai di poupe cheng gu chakhuong changee hainiu 
kiriangrui kakga khat niu khat tu kakung lungsabo khaisanluwe. Aliu 
Liangmai zat haira chaki chalu tien pubo jengniu pachii singnaa khat khat 
tudi pawan kakengkha judaojiu chalad chalui din thiurabo wan hahbowe. 
Siniu, chakhuong changee wan wangbo gasu singnaa saangdiw lam 
bammimai tudi kuwanglu khat khat ram maksai kiga meng j udaojiu chunwi 
chunshabo racham phaa-aruongluwe. Liangmai gu chakhuong changee 
hai tasuat wan chiubora changam maliuhmibo wan ga praa thiujiu Chakehiu 
loiwangbo gasu Karehiu katang lungga maraang makeng-e. Chiudi, zat 
gu thiubo chakhuong changee dungsera takum chahiu wan sai swijiu 
patingmik riatlu changeeye. Liangmai gu changee kadibo kasia lenkhai 
bamme. Sidung sera, 

1. Chakiu Kariu Dungbo/Jouhubo, 

2. Chagaabo, 

3. Alembo, 

4. Chakebo, 

5. Khumkyibo, 

6. Matuibo, 

1. CHAKIU KARIU DUNGBO/JOU HUBO 

Liangmai cheng ga ‘Chakiu Kariu Dungbo’ haise niu malimai niu 
maraangkhaibo dikachangbo Changee khatle, Haibo ngee hai maihina 
maksai namhina kamlu rnakge. Haibo ngeehai palunlung thiujiu nam akliat 

ga lungsingkhiujiu pajeng lwilumai niu pakikhun ga khaddi pakiriang- 
ruiga maksai panam-panaa ga takum kariu lung ga kashai kathiyu 
padmakmai niu maranglu changeeye, Haibo Ngee gajoura pariang parui 
ruonna raakjiu pawan jengga lungbammai namdahdung hinatu khaddi 
saangdiw lam bambo pajusi hinatu kuwang aruonglu tiuh sakjiujengriudao 
changee raye. Chakiu Kariu Dungbo/Jou Hubo wan ga katiuh kasak 
malih malaanjiu kaden khairaye; tiuhchang sakchang lakbo suimakge. 
Wangmai hina niu tiuhni- sakni then pitiuh-pisak khairaye. Kariu Dungbo 
Ngee ga matom kabui maksai khauring changee leng laangkhai hinase 
paria kariu tangmakbo suimakge ngamdiusai kariu rilam laangraye. Haibo 
Ngee ga charah thoi thoimaobo suimakge! 

Chakiu Kariu Dungbo/Jou Hubo Ngee hai masanjiu dinsai Kadampou 
Tingwang tu thuonkiubo Ngee khatle. Haibo Ngee ga Kijipiu taa-nahmai 
leng ruona makjiu wang jou khaimai mathiu leng thoidamTingwang ga 
khengbo Changee khatle. Haibo Ngee hai Liarigmai Nam hina changeelu 
makge! Haibo Changee sera mali niu maraangbo Changee khatle. 

2. CHAGAA NGEE: 

Chagaa Ngee hai takum machang Chagaahiu loiwangbo Nidkak gasu 
Liangmai nam hina changee sumiraye. Chagaahiu jengtung 25 naih sai 
Chagaa jou thaowe, jeng 26 bonaih sai Chagaa jou madung-e, jeng 27 
nai rnalap wang-e, jeng 28 naih Pengh keppe, jeng 29 naih niu Gaadi 
Changeeye; sigasu jeng 30 bonaih sera Gaapa thiujiu changeeye. Haibo 
Chagaa Ngee hai takum loiwangjiu pasaibo kum ga tenkhang lanra maksai 
iungkhang lanraleng Thoidam khengjiu taden mataibo ngee khatle. 

3. ALEM NGEE: 

Haibo changee hai takum loiwangjiu chaki chalu pasaibo kum leng 
maraangsu lanrama ga chapum kammasanjiu Tingwang ga thoidam 
khengbo changee kadi khatle. Haibo changee manawang misai kiluong 
ga tazam charah chamai ronna makjiu agu khaorui katang bam niw-e 
chiujiu khangchiw mai pawan renlu changeng akhe, kaleng akhe katang 
akhejiu maruipoi katang tu manang khairaye. Alem ngee hai Matui-ngihiu, 

hiusan pad gapbo wan ga changee se sumiraye. Sichiujiu sibo naih 
chawanse ‘malap wangbo’jiu chami kasan malaplu aiang tiuhraye; sigasu, 
sibo naih dasai maipiu maihina maipui mainiu alangkhaibo teh-jou tiuh 
sakbo sui makge khaddi paliu tu alarnbo sui makge! Sichiujiu, kikhun ga 
maipiudung paliu rorina lashing tadui lulu maipui dung niu diitou makha 
ga paliu leng lurailu sibo naih sera alanglu tiuhraye. Haibo ngee gasu tad 
khangrabo takum leng taden mataaijiu tasan phuiye. Haibo tenkam tu 
‘Kahiuden mataaibo’ chiu kuwe. Sichiujiu, haibo tienkam gasu takum 
wibo shabo chiubora, chararen kengrama, tathiu chari kengrama maksai 
charniu khaddi alin tamra matakrama matakmak ralo chiubo siluwe! 

4. CHAKE NGEE: 

Liangmai poupe dung niu paliu rahcheng ga kashai maihai takum 
loimakthen charuidih lam tadmakjiu pabiunahse pakikhun ga lung tajut 
bamme chiu malumme. Siniu, kating mai niu kikhun ga Chake makthen 
kashai kuang kanjiu lung-e. Sichiu jiu, Chake Ngee gasu kashai kanuijiu 
paliu kikhun mai sibo kum kashai maileng tenkhai kajibo hina tabu macha 
khairaye. Katingmai ken gara mai khangkhat niu kikhun ga kashai kathiyu 
padsai pahniu charuilam kum kalek thiujiu thinsuibo mania hina parow 
ga kashaipum nai nphum taman khairaye! Siniu, lung kalakmai kalek 
kasha maira pakikhun ga kashai kathiyu padbo wan ga kashai nbaibo 
wan ga pabenthin khaimachanglu lakbodi kengjiu padle; siniu Chake 
kanuibo gasu kashaibo naih khaimachang lumakbo chalung kaniubo hinase 
khailanlu kashai kanuikhaiye. Chake Ngee saira kashai kuong kanlan 
lakde kashai mai hiunah hina charui lam kum kashaimai nai karingmai 
kakga luang bambo chakaahgiu kenmisai karingmai lam silan lakmide! 
Siniu, haibo ngee se kashai mai nai karingmai kakga ramnaabo ngee 
khatle. 

5. KHUM KY1BONGEE; 

Khum kvibo ngee haisera lungsikhiumai khat niu nam khat gapalekwat 
madujiu lung chagengbo ngee khatle. Haibo ngee gara saang chabin tad 
ton wangmai hina patu kubidi kumakbidi kawang hina wang joujiu 

changeebo suiye. Haibo ngee lengra panam mainiu pawan kachabo 
kadak khailu changeebo suiye. Haibo ngee ga wang joukhaimai hina 
Kijipiu kikhun leng tiuh sak penglubo sai lungsingkhiujiu khaddi lung 
masaang-manaangjiu lung tajut bamra thoikhai diaraye. 

6. MATUIBG: 

Matuibo Ngee haidi Liangmai leng ra changee kadibo khatle. Chiudi 
haibo ngee haisera Kating tanpou tanpe dung niu paliudiw thiujiu 
changeebowe. Haibo ngee ga matui thoulu tabiw nai ta-ngen kamlu 
tiuh among sak aruongjiupaliu niu naadao lungkhaimibo racham chiubora 
chunwi chunshabo khaddi khangliu thiukhaimibo lam ga din aruongjiu 
naahting gu ringting tu maningluon lanbo ngee khatle. Sichiujiu, tanpou 
tanpe dung niu khangnaa liunaalon khainiye chiujiu naadao ringting lam 
ga makumluonbo changee kawi khatle. Chiujiu haibo ngee ga matuih 
niupraa thiujiu thinlu changeeye chiujiu ‘Matuibo’ chiu katingmai niu 
kubowe. 

Characham gu pageng: 

Haibo racham gasu aliu pou ape Liangmai cheng ga Chakhuong 
changee thiubo hai prambaa kasukbo kengjiu bam me chiujiu, aliu zad 
di disumibo mai katam mai zad kum plam hinaga maniaajiu poupe dung 
niu lungkhai diaye chiubo sisanluwe. Siniu, aliu chabonmai dung niu 
atu aronna maning nkhinlu maizat niu sidiang widiangbo kum paliu jai 
kawi kasa sison makjiu alihjiu lungkinbo hai majimakge. Ainiu azat tu 
katn madi maksai mai katam mainiu wanglu kamkhai sonra hahye chiubo 
makumra pageng bamme. Maizat gu kawibo di alihkhe chiudi aliu zat 
gu kawibo di maiga lunglen khaisiakraye chiubo mangaidukhe. Maidi 
mairam kawibo ngaolu masiasai Aids adi aram tu paliukum thengsu 
disura karambose angiuduonne. Tingwang gu gandam ga aliu maihina 
tu nchamjiu damkhaibowe chiudi taten maranbo. lungchun nchangbo, 
padih param tu kungbo khaddi pangiuduon si bo gasu aliu chamainaa 
gu lunlung hai wibo saabo ngao npek padbowe. 



Kadow Alikhe 


Maniubo nkaklo. 

1. Chakhuong Changee thiubo niu aliu chamainaa leng nde kawibo 
maksai kagengbo bamlo? 

2. Liangmai gu chakhuong changee ndejiu bamlo pazan dinlo? 

3. Chakiu Kariu Dungbo maksai Jouhubo, Ngee hai katingmai niu ndechiu 
changee kin niulo? Haibo ngee hai mali thiujiu changee ma maksai zat 
gu thiujiu changeelo ? 

4. Chagaabo Ngee hai nde dao changeelo khaddi ndede gu thiak kamjiu 
changeelo? 

5. Alembo Ngee hai debo hiuga changeelo? Haibo changee wan ga 
ndegu gu thiak kamjiu changeelo? 

6. Liangmai racheng gakashaimai dung gu hiuna se shaimibosai detheng 
kadihri ga bamkhaiye chiu malumlo? Chake Ngee hai praa thiujiu 
saotu kanuuijiu changeelo khaddi debo jai ga paliu tu kanuui khailo? 

7. Pahang ga raokhai bambo Ngee dung hai Liangmai niu dechiubo jai 
ga changeelo chiubo 3 kadalu raolo. 

a) . Chakiu Kariu Dungbo/Jouhubo, 

b) . Chagaabo, 

c) . Alembo, 

d) . Chakebo, 

e) . Khumkyibo, 

1). Matuibo, 

8. ‘Chakhuong Changee’ chiuhbo hai ndetulo? Nangniu kasibo katang 
raolo. 

9. Naliu gu taduan ga raokhai bambo ken mawilu maruong bambo 
ladriang kak ga kabin khailo: 

i) . Pazat tarn bamdi plad-plui tambidi pazat pazat gu_bamkam 

naye. 

ii) . Liangmai gu chakhuong changee hai tasuat wan chiubora_ 

praa thiujiu_ maraang makeng-e. 

iiij.Liangmai cheng ga_haise niu malimai niu maraang khaibo 



dikachangbo Changee khatle. 

iv) .Chakiu Kariu Dungbo/Jou Hubo Ngee hai masanjiu dinsai_ 

tu thuonkiubo Ngee khatle. 

v) .Chagaa Ngee hai takum machang_gasu_changee 

sumiraye. 

vi) . Sichiujiu sibo naih __ jiu __alang tiuhraye; 

sigasu, sibo naih dasai maipiuhina maipui mainiu_sui 

makge khaddi paliu tu alarnbo suimakge! 

vii) .Liangmai poupe dungniu pal iu rahcheng ga kasai maihai_ 

pahiunahse pakikhun ga lung tajut bamme chiu malumme. 

viii) . Haibo ngee ga wang joukhairnai hina_ penglubo sai 

lung singkhiujiu khaddi_tajut bamra thoikhai diaraye. 

ix) ._ haidi Liangmai leng ra changee kadibo khatle. 

x) .Haibo ngeega_tiuh aroung sak aroungjiu paliu niu 

naadao lungkhaimibo racham chiubora chunwi chunsabo khaddi 

_lam ga din aroungjiu naating gu ringting tu maningloun 

lanbo ngee khatle. 

10. ‘Chakhuong Changee’ tiuhbo hai ndetu lo? Nangniu kasibo katang 
roulo. 

11 .Pahang ga maruongbo si raofiii khailo: 

i) Pazat tarn bamdi plad-plui tambidi pazat pazat gu_ 

bamkam naye. 

ii) Liangmai gu chakhuong changee hai tasuat wan chiubora_ 

praa thiujiu __maraang makeng-e. 

iii) Liangmai cheng ga__ haise niu malimai niu 

maraangkhaibo dikachangbo Changee khatle. 

iv) Chakiu Kariu Dungbo/Jou Hubo Ngee hai masanjiu dinsai 
_ tu thounkiubo Ngee khatle. 

v) Chagaa Ngee hai takum machang_gasu_changee 

sumiraye. 

Taduan 17 

MAH 11 MANMA TANBO R1NGTING; 


Nam akhat ga maipiu khangkhat hai pakining piu niu pasuang kalek 
lungwi mibose ngao khailu manmaa sude! Siaiu, pahdi lung singkhiu 
khaini chiudi wa-ngam kamsimak chiubo wan ga pasuong hah mijiu 
Tingwang ga patu di pakining ga lungbambo piuse kumjiu pilung singkhiu 
khaira kalum rijiu khaddi palung pang padjiu kakheng thiu sude! 
Haichiujiu, pawan katheng kakheng thiuwangbo ga naih khatra Tingwang 
niu parathoi chiukhaijiu patu paokak khaide. Tingwang niu patu madiujiu 
dinne, “ Nang hai maitu manma tanne siniu naieng E niu xvaa kawi 
khat pisai nakining piu niu nia nia daudi suiye chiusai naieng thoidam 
khaine chiumaksai wakhatdi naieng Epilakge Tingwang niu haichiu 
patu dinbibo tingga pahdi lung singkhiulusai wine chiujiu Tingwang niu 
dinbose suiye chiujiu ladriat thiulude. Haichiujiu, pawan katheng 
lungkhangbo ga paleng wakhat kawi daosai pakining piuse damnia damnia 
daojiu lung singkhiu bibi khangsubo wan garapalung chariujiu lungkamin 
sitah mide! Palengdi pageng bambo hina Tingwang niu thoikhai biye 
chiudi pasuong mainiu damnia lung singkhiubo wan gase pamik 
chagyimijiu tadiw damjiu makum kumlu naih khatra Tingwang ga pahniu 
kheng kanam kachangbo (last request) thiujiu khengne maomakjiu pikhai 
khelo chiu kahumjiu khenglan sude! Tingwang niu pah nde masen siaklo 
chiu maniubo ting ga sibopiu seniu Tingwang ga chalungsajiu pamik 
khat kam tiat khaikhelo chiu khengs ude! Nde leng nang namik khat tiat 
nijiulo chiu Tingwang niu maniulanbo ting ga pahniu dinne, “ Rapiuyo 
nang niu sibambo side; nagu chamtan sal suijiu E amik khat tiat 
misai akyningpiu mikra nia tedmi lakmaT' 

Aliu charnai karing ting ga hainahpiu kurnmai kengchang keng-e. Aleng 
sharabowe chiubo sisiak bamdi amikre mainiu asuong shadiangsai Ai 
chariu bamdi suiye chiu maninglu alungrekashabo tien wajiu ga akining 
mai maksai asingnah maiga tenkhaibo kengjiu bambowe. Haikumbo 
lungchun maninglu chaky chalu thiubidi, chali alibidi, ariak. kati bidi maksai 

politics gajoubidi azad leng di arapiu lengdi aringting ga waa kawi tendia 
silakge. Siniu,Ai nai lungncham bambo maikhatniu kalek asuong widiang 
khangmibo wan ga manmaarabo sung Tingwang tu thuonjiu alengdi 
Pakhu ga kheng kajibo khengjiu khaddi majibo tien tenbamsai mao makjiu 
alengdi Tingwang niu thoikhai biraye. Akining mainiu asuong lung singkhiu 
bambose kining thiu bambo alengdi duonwibowe chiubo mangaiwi 
makge. 


Kadow Alikhe 

Maniubo nkaklo. 

1. Akaamai tu manmaajiu lungbo ringting gu kawibo maksai kagengbo 
nde bamlo? 

2. Akyning mainiu asuong lungsingkhiubo hai alengdi kawibo bamma 

hahlo? 

3. Haibo characham gasu nang nde lutoululo? Kawi kasha nachuning 

masanjiu raokhailo. 

II Pahang ga maruongbo si raofui khailo: 

1. Lung.. khaini chiudi wa-ngam kamsimak. 

2. Naih khatra Tingwang niu ... patu paokak khas.de. 

3. Mainiu lung singkhiubo wan gasepamikchageemijiu ... 

makum sumide. 

4. “Rapiu yo nang niu si bambo side; nagu ............... sai suijiu h 

amik khat tiat misai akyningpiu mikra... lakma? 


5 ) 






TADUON 18 

LIANGMAI PAO-PE GU KADINCH AIM 


Kadih ga lungbambo aliu chamai zad hina pagu gu characham, 
chamsing, chalui chalem tarn tamjiu bamme. Sichiujiu, paliu gu kalungbo 
lunlung nai lungbambo kadih charam, shingbang shingnu khaddi chakhao 
puinaa jai sai suijiu din rambaabo maksai din kadaahbo kengjiu bamme. 
Sikumjiu, aliu Liangmai zad gadi panam nam gu thiujiu din rambaabo 
khat nia tambijiu bamdi kakengra ncham kamnange. Katingmai niu 
haichiujiu maidung tu chalad kengjiu dinmak biti din rambaabo maksai 
dinkadaah khaibo khat nia seniu paronna pagu gu lunlung silura lenge. 
Katingmai niu din kadaahbo maksai din rambaa khaibo hai waa matad 
suiilubo sainiu dinbowe; siniu haibo cham hinase aliu lungbambo chakien 
gadi pasai lungwang lanrabo gadi mangai makjiu bamra pageng kengjiu 
bamme. 

CHAKHOU PUINAA NAI DINKADAHBO: 

1. “ Tathan pabi khuon tu pingjiu pakbo ” 

Mai khat niu patienkam sabilu padiw sajiu pang manang manangjiu 
bambo tu haibo ladhai din kadaah khaibowe. 

2. “ Kabiwkyuna kumbomai ” 

Kabiwkyuna hai ra pagaa tuong, pamunjuong theng chiujiu ngena tu 
ponra laangbi pagaa tuongjiu ponlu lakge chiu; chamyi mutra dinbi 
pamunjuong thengjiu mutlu lakge chiu nkakge. Haikumjiu, make mai tura 
chawa khat langbidi palad bam leng phiulu tien makra maliang kamme 
chiujiu din kadah khaibowe. 

3. “Abeng tasiangshy tu kakhuon kum.” 

Abeng chiu kubo thingna khat niu tasiangsy minpadra tao khonbo 
ga minpad makjiu makaangmi tahne chiu din kadahbowe. Haibo ladbam 



sera maikhat niu geng makrabo maksai kamwang tanglu lakbo tientu 
pachun ngutjiu tenkinbo kamengh mai tu din rambaabowe. 

4. “ Nchenna kaheng kahaakum,” 

Nchenna chiu kubo thingna niu kadih chuheng riang khaibisai siga 
wang tapannibo kum mai khangsia ra pangam pangiw hahdi charuong 
sui machuong kanimai maksai mairoung ga palad pangkhai khai kani 
maitu din rambaabo-e. Chenna niu kadih chuhengriang khaibo bamga 
pangwang wangbo gasu patu tathakniu man malaaye. Sikumjiu, aliu 
chamai kakengdi plad khaimakrabo bam ga meng khaibo gasu chariubo 
maksai mangambo kengjiu dao daowe. 

5. “ Kabak niu tangun padbi tathi niu pajeng nge chiubo”. 

Mai khangkhat niu magian thiusuiij iu tenkhai bibo ga ten makj ing mai 
khatniu pahniu tenlubowe chiu pamangam thiuson makjiu sutlubo tu din 
rambaabo-e. 

6. “ Kalileng shingwang hahmak, chamai ieng chalad hahmak.” 

Mariuh ga kali leng singwang hah kamak kum chamai pamun kasimai 
lengra chalad kahah thiumakjiu palad marileng bamtan tanne chiu din 
rambaabo tuwe. 

7. “ Tathiu papaah ga niu shai , chamai pacham ga niu shai.” 

Chakhoupuinaa niu papaa kuak diabo gasu nkan tadmai/namriu 
tiuhmai niu phuilu papaa suimeng kamsatlubo kum chamainaa di chalad 
chalui dinbo ga mathingsilu makmaira palad gasu ka-mangambo maksai 
kashaibo paleng phungwang rabowe chiu dinbowe. 

8. “ Thingna kasa niu tabuk man khamme.” 

Mainiu tensai ten mawijiu tenlurabo bam ga wakamsi kamakmai khat 
niu kamkasi sao thiujiu meng maima rupjiu tenbo gasu ten masamijiu 
mathiuleng karumbo tu dinbowe. 

9. “ Chakheng niu chain giyilu chahung mun jumbo 

Mai katan mai niu kasa tendiabo bam gapamao kahahmai khat niu 
tadwang bamniu daobo ga patu madam khaijiu sajai pibo tu dinbovve. 

10. “ Tajuong akaang ga duak shatbo kum.” 

Ai mawa lamsu athad leng filubo tu dinbowe. Pasai nde gu padralo 
chiubo maningson makjiu tiuh kalu tiuh, sak kalu sak khaddi kamkalu 
kambo gasu aleng aruonna chariu magian thiubo filubo tu dinbowe. 

11. “ Thureng kum pathu kathiumai.” 

Chamai plungriak kasamai mai khaddi agi-athou katan maitu 
dinbowe.Thureng mung ga mai wang manaasi kalakkum mairuong jasi 
kalak mai maksai pahniu kajou kajoubo bamga chakhuon chara kampad 
tanrnai tu din kadahbowe. 

12. “ Pahra tanbamdi Masangbang kumbowe” 

Haibo ladbam hai maikhat niu tanhu bamdi padukrao kahahmai 
chiubora pasai pasuong ga pachii singnaa kahah maitu din kadaahbowe. 
Tanhu bamdi padukrao kahah maira chariu magian thiuwangbo wan ga 
mainiu palam junkhaira maksai pakhum lukhaira kahah maitu 
dinbowe.Siniu, haikum maitu pasuong ga chakhuong thiubamdi pasai lam 
ra maning chakung makge khaddi palam liangra mai hahye chiu din 
kadahbowe. 

13. “Pahra nubamdl chagum bange” 

Maikhat niu tanhu makbamdi pachii singna kakeng maitura chagum 
bang niu papyuh thiujiu puokbambo jengniu bangkhat tamthonmidi 
bangkhat mai in lanra bambokum chariu magian thiubo wan ga palam 
junjiu khaddi pakhum ruira chamai kengbambo donniu sikum maitu agi- 
athoura mai charoubo tu dinbowe. 



SH1NGBANG KHADDI CHARASHY TU DINKADAHBO: 

1. “ Ngehbon kalou toukani kumme.” 

Haibo ladbam sira palunlung kasamai khat niu lung chariujiu 
pamangkum bambo wan ga chariubo dam khat wangsan lanbo tu 
dinbowe. 

‘ Palun wibamdi Gemonsy-e” 

Gemonshy niu palun ngaowi bamdi tiuh dao kalakkum riliu mai palun 
wibamdi palung kasa mai maksai pagu nkhai rili wimak maira Gemonshy 
kumme chiu din kadahbowe. 

CHAMAINAA GU TENKAM TU DIN RAM BA ABO: 

1. “ Achampiu takaang haa thiune.” 

Achampiu niu takaangpui tu lunijujiu situ ronna phuilu haatadbo gasu 
singkhou gajuongkhaibo rachamkum chamai dung niu wakhat tu luniju 
mijiu pasai pasuong kapad kangut maksai taduon tanu leng maningson 
tahjiu tatien tenlu chuokrabo tu din rambaaboe. 

2. “ Chamai kawimai ken ra chamiangken wat kumme.” 

Chamiangken niu ringbambo ting gara parim khatdi hahye chiudi 
paken ramlu kam agui khaibo wan ga parim manam wichang wijiu jeng 
mangiu charuk bambo kum tatien kawi khaddi majibo ten mai dung tura 
ringbambo ting gara khan-chia sune chiudi shaimibo saisu pawat sipadjiu 
tingtheng maningtau bamrabowe chiu din rambaabo tuwe. 

3. “ Chaphebow machcnmi sangkun ngiw phen npoi katon kum.” 

Asu chapot khat kam nchummibo wan ga alung paomjiu agu mania 
paman kakungbo khat tu manutjiu kammasa lanbo kamenghbo tienkam 
tu din rambaabowe. 

4 . “ Tap haw ponmai niu tadrai npui kathiu mai niu kanam.” 

Manamjiu ga kasaipum ponmai suong ga npui thiurai rabo sung 
kasaipum ponlu wangmibo saisu npui kadankum ten rairabo tien ten 
maklujiu tien makrabo tenrai kinbo kamenghbo tienkam tu dm 

rambaabowe. 



5. 44 Papi kalaabo rlga kachak kakiukum.” 

Haibo ladbam sira lung chariujiu palunlung kasamai kikhun ga 
sansabo wang sanlan lanbo tu dinbowe. Nchum bambo riga nchumrabo 
tien tenton lanbo tu din kadahbowe. 

6. 44 Achampiw tai bai thiubo.” 

Achampiw niu pagu matai beng mainiu ngao makra taduijiu ga nbaibo 
gasu matai tun mahah mibo kum pagu katiingmai maksai wa majajujiu 
nbai mahah mi maitu din kadahbowe. 

7. 44 Magiannah ben ga mikaang ngao madiye sua.” 

Kalek kasamai khugara wapoina phungwang bidimainiu ngao manma 
tanbo tu din kadahbowe. 

8. 4 a). “Tiuhni nkiujujiu all matuak tapjiu sbaine sua.” 

b). “ Tiuhni makengjujiu tiuhmak mahiang tahne sua.” 

Ai luni sajusai luni makengjujiu khat kamkhai kamlumak khat kamkhai 
kamlumak chiu matha ajeng kam nchum khaibo tu din kadahbowe. 

9. “ Din makeng amun charah tuong-e sua.” 

Majimakbo ladbam di-din makeng misai mainiu malumlu chakhuon 
chara keng padbo tu dinbowe. 

10. “ Maning kantawl tbinsna reye.” 

Ai niu maning mawilu meng wa maiga khengbo ga maningbo ku.ni 
tang makbo wan ga chare/ - wabung ruong tu pachang niune chiu lukhaijiu 
ajeng kam mahahbo kumbowe chiu dinbowe. 

IL w Chagi bang suong chabaa 'bang ritle sua.” 

Ngiudon nai papou mari gasu characham thiujiu chamainah hat kaki 
chariura matan tanna phungluwe chiudi tamut nimisai sisitu kalinlu tadbo 
hai kungchang kung-e chiubo-e. Hainiu dinbora, maileng kawi tenkhaibora 
mahimiu buiye chiudi kasabo tenra nbaikung-e chiubo tudi din 
rambaabowe. 




12. “ Lisan karumsang liguong karum macheng inakge.” 

Haibo racham se Kiriang nai papou(panaopiu) racham gasu din 
kadahbowe. Kiriang nao hai palungria saachang saabo pui deja Kiriang 
niu panao leng lulubo wan ga Kiriang niu khatthak kam khatthak kamjiu 
panao leng luwang karai ga kamkalilu maipui kawi thiuluwe. Haitu papao 
niu ngaokhailu pnaai(Kiriang naopui) tudi kamkali khaira Kiraing ga dinbo 
wan ga Kiriang niu nkak khaibo ladbamme. Chali kasanbo ting ga pamaa 
kam krumsang chali guongmibo saira krumsai chali saamibo kuin wahina 
kasanbo ting ga kam kalira bamdi kamrabowe; ajai thiujiu guong wang 
rnibo saira kalileng kamsai kabuak raye chin dinbo tuwe. 

13. “Maikigan tiuhwi diang-e.” 

Chamianah lungchun ga agu kabambo tu suong maigu niu wi-nkiu 
diangbo leng lukhai tanbo tu dinbowe, 

14. ‘Mainiiraa gasu ahengniun klulune.’ 

Angam angi w kahahbo ga meng maisai sui joubo gasu Ai chariu leng 
filubo tu dinbowe. 

15. ‘ Kaphensuong kathad thiyuwe.’ 

Haibo kadincham hai Ni aiming maipiu Mn. Kaihuibou lad gasu 
dintadmiboi. haibo rambaa sera Mn. Kaihuibou tu pamikre mainiu nchun 
pasai lamsu pangum ga cha-ngiw phenkhaibiu pakhangky lam phunglu 
meng pakaabo tu thad khaira dinbijiu thadrabo sung kariton khaibijiu 
thiyuwe chiu dinbo gasu palung masan makmai niu kakung sao-thiulu 
palad gara din pangam kam gara kam mathiyusan khaibi chiubo tu 
dinbowe. 

Ch a racham gu pageng: 

Aliu Liangmai poupe dungdi mai katam maizat kumjiu paliu niu 
lungbam niubo lunlung sai suijiu kadincham kengjiu paliu taanah maileng 
dindiaye. Sichiujiu paliu hai mariuh singdi hangga lunglujiu Tingwang 



bensiam tu matadjiu lungbo jengniu, nthingna, chakhaupuina khaddi 
singbang singnu gasu aliu ringting leng kawi kasa kengjiu katiluwe. Paliu 
gu ringting ga dinkada suibo kengjiu daolubose lungwang rabo chakin 
wajiuleng kadincbamthiujiu dindiabo ga tuhoi aliu niu di wa kawi kengjiu 
sisanluwe. Sichiujiu, poupe gu kadincham gasu makumlon lanlu poupe 
dungniu lungbamniubo lunlung lamga sisanlubo ronna makjiualiu ringting 
ga ningting kengjiu daosanluwe. 

Kadow Alikhe 

Maniubo kenkaklo. 

1. Haibo taduon ga raokhai bambo sai suijiu pahang ga maniubo nkaklo? 

a) . Katingmai niu chakhuopuinaa tu chamainaa karingting nai 

dinkadah khaibo ndejiu bainlo? Sibo ladpui hinase dinlo. 

b) . Katingmai niu tashingbang nai chamainaa karingting tu dinkadah 

khaibo ndejiu bamlo? Sibo ladpui hinase dinlo. 

c) . Chamainaa gu Tenkam tu din rambaa khaibo dejiu bamlo? 

Khaddi sibo ladpui pakhiangna dinlo. 

d) . Din rambaabo nai din kadahbo chiubo ladkeng nia gu 

ka-npebo khaddi ka-nchambo nde bamlo nang niu kasi katang 
dinlo. 

2. Katingmai niu dindiabo kadincham gasu lungwang lanbo chakien 
leng nde gu kagengbo dao sanlulo? 

3. Katingmai gu kadincham kenkhaibo ga paliu gu ringting nai makum lam 
ga nang niu tuhoi aliu gu lunlung nai maning kadahlu ladkengh 80 
kumbo raolo. 

4. Haibo taduon ga raokhaibo kadincham ‘chakhuopuinaa’ gasu 3 nang 
niu kasibo raolo? 

5. Haibo taduon ga raokhaibo kadincham ‘shingbang’ gasu 3 nang niu 
kasibo raolo? 

6. Haibo taduon ga raokhaibo kadincham ‘Chamainaa’ gasu 3 nang niu 
kasibo raolo? 

TADTJON 19 

GANDHIRACHAM 


Gandhi hai India mai zad tu Kakaamai (English) 
wangdih hang ga pibam khaijiu siniai vang thiujiu 
mathadjiu lungbo gasu khenrang pithiu khaibibo 
pazad tu kakungbo maipiu khatle. Pah hai tuhoi 
Gujarat chiu kubo state ga bambo Porbandar 
chiu kubo nam ga patu 1869 kum Chagaahiu 
L> %\ jengtung 2 naih mu lungwang-e, Papiu zan niu 

^ karamchand Gandhi chiu kuwe papiu naapon npiu mainah 

ruong ga Gandhi niu naakachang-e. Ffjipui zan niu Putlibai chiu kuwe, 
pah hai naokhe ruong ga pamadaibo fniiye. Gandhi hai pagu takum 13 
ga panao leng Kasturba chiu kubo puitu paliu Hindu mai cheng ga 
magiangkhai-e. Panainah npiumai khang 4 lungkhai-e. 

Gandhi niu panao thiulu pagu takum 18 kiu tangbo wan ga London 
lam Law katira tadle. Pah hai chakha chamyi tiuh makjiu chagan pyubon 
ronna katiuhbo mai bijiu London ga meng lungbo wan ga katiuh kasak 
jengniu paleng chariusui khaiye! Pahniu London ga tasii katira mengbo 
wan ga kakaamai jai ali luimakbojeng niu kakaamai dung niu patu wajeng 
chak khaimakbo ga palung makjiu pahdi kakaamai chengria tu alijiu patu 
paronna kamchariusuii khaiye. Pahniu kakaamai niu pyubo pon-nyia 
charuilu simai dung kumjiupapon thiulu paladdi English mai kumjiunpoura 
kamsude. Kakaamai niu thiubo lui thiujiu meng chalem lem alijiu rangkang 
kengjiu kam mahah khaibo ronna makjiu pajeng wajiu kam nchum khaide! 
Naikhat ra pronna pmengtu makum tou sude; haichiujiu pronna maning-e. 
Pah hai London ga lungfurabodi mak sigasu patura wadaodi kakaamai 
niu chakhuong thiurabodi makge; haikumbo pageng kahahbo ngam kam 
bambose mathak rnaksai daolakde chiu makumlu sikumbo pakhiangnase 
thonlu ariak ken matanjiu kenlu pagu ‘Law se takum sum lung ga 
katiloilude. 

Gandhi niu ‘Law’ katiloilu wangbo ga India gara pa-ngamleng pathou 
chamakbo jengniu South Africa lam ‘lawyer’ thiujiu silam India mai 
chafi fijiu lungbam mai dung tu kakaa mainiu tathi-kabak tu suong shajiu 
walengdi chakkhai makjiu kavang leng thinjiu lungbam maidung tu nkha 
khaira tadde. Sibo puitad ga pahniu ‘train’ ga ntao bambo wan ga 
kakaamai wangbo ga chapkhang pabam belu pasailam wang ntaomi makge 
chiujiu ‘train’gu ‘conductor’niu patu dapmasha khaibiye! Pasaidi ‘train’ 
ga naih khat ‘first class’ gu ‘ticket’ luiujiu sibo ‘compartment’ ga ntao 
bambo wan ga katik mainiu sikumbo pabam kawibo ga ntaora suimakge 
chiujiu kakaa maidung niu ‘train’ gasu tunkiu khaidia bide! Haichiujiu, 
kakaa maidung niu katik maidung tu chamai leng lukhai makjiu paliu 
nkhai kashabo tu kamkali khaira matanjiu tathukv maksai Apaiky ga 
ngutbo wan gadi ladzan majibo ramjiu bambo Apaiky ga bambo paklrangpi 
niu naih khat Gandhi niu papitop khailu wangbo wan ga kakimaira 
khaibamdi walad dinmaklu patu ronna pitop khaibo suimakge lupad milo 
chiu dinbo gasu tathu kadi padkhaijiu tathu tiak makjiu Apaiky gasu 
npad khaimiye. Haichiujiu, Gandhi hai wikachangbo Tingwang bensiam 
chamai ncham karai niu khat khat tu tathiu chakhau tu kum kambambose 
maji makge katikmai kakaamai wasot makge chiujiu din matanbo gasu 
patu kavangky ga khaijiu wajiu mathad khaibide. 

Chamai ncham karai khat khat tu mathadjiu lungkinbo donniupalung 
makjiu nde chiusai haise kamkali luralo chiu makumjiu wangbo wan ga 
naih khat Khristen mai gu ruongdi khat ga English maipiu ‘preacher’ 
khat niu Kawicham gu ladbam ga Jisu niu dinbora aliu maihina katikmai, 
kakaamai wason makge Tingwang nahmai kamnaye siniu khat khat tu 
lungsasijiu khaddi chakhuong thiujiu lungraboi chiu dinbambo cham chiu 
khailu madui loimibosai sina tu adaosai pahniu maning bambo ladbamse 
Kakaamai gu dinthinpou dung ga pi si masankhailu buiye chiu makum 
sude! Siniu, pahniu sibo ‘preacher’ tu adaora paky lam wangbo wan ga 
akhemai dung niu patu pingut khaimakde! Pahniu ngut siakra kambo 
wan ga akhemai niu patu dapsude! Akhemai niu patu dap-biw bamdi 
wuinapiu niu pad ngaolujiu patu adaora wangbowe chiu silusai mao makjiu 



pi ngut khairaye chiubo malumjiu pahniu pakhon tanjiu ‘ Chaibo yo 
nachamkeng kawi nking taiilu sisan khainijiu natu adaora wangboi 
chiujiu rengkhaibo ga wuinapiu se padsude chiudi palun phuikhailu walad di din 
makjiu ngutlan mide! Wuinapiu niu patu ngaokhailunpaokhai makjiu ngut lanmibo 
wan ga palung makjiu paky lam malan wangmide. Sichiujiu,paky ga wang pahniu 
haichiu makum sude, Jisu lad ra majiye khaddi wiye chiudi Khristen mai ra 
paliu mun nai paliu ngam ncham makge siniu paliu tu waadi malumra hahye chiu 
lukhaimide! Sichiujiu, Gandhi niu dinne, 

“ E di Jisu racham tura wiye khaddi majiye chin malumme, chiudi Khristen 
mai limiting phuikhaiho ga paliu kumjiu aladnai angam ncham mak sigasa 
malumbo nai tienkam ncham makjiu lungbora limi makge siniu Era Khristen 
thiulakge. ” Sichiujiu, haibo saisuGandhi hai Jisu ladkenghkawibo kenlusigasu 
lupadlu “Gandhian Though f chiujiu mathiuniu sibo “Gandhi gu Makum” haise 
Khoumai lad ga "Satyagraha” English mai ladga “Non-Violence” Lianglad niu 
sai “Kathiyuthin makbo” chiujiu ‘ nathiu-narimai tu lungsalo ’ chiubo Rapiw 
Jisu niu dinbo ladbarn niu changam thiujiu madu padbo ga haijiu tan-hujiu pakien 
diijiu bambo English mai gu wangdih niu patu atung ngam lakmide. Sichiujiu, 
pagu manai-ageebo tenkam niu maihina lungchun pisu khaijiu maji makbo Kakaa 
maigu ngamkam tu atungjiu tun kanuk subo wanga Brittish mai wathak thiukhaira 
hahjiu India maileng khenrang thiura pikhaibijiu Gandhi khaddi pacham 
majaimai mathiu pien gasu Nkhamhiu jengtung 15 kiu 194? kum ga India 
khenrang thiubo daoludel 

India ga khenrang thiura suiwangbo wan ga India nai Pakistan chiu kubo 
wangdih nia kamtam ra kamwangbo ga Gandhi niu Muslim mai nai Hindu mat 
parahcheng tarn tarn bantdi khat khat tu lungsajiu lung macham bamra din 
matanne; chiudi suimakjiu wangdih nia thiupad tnibo wan ga Muslim mai nai 
Hindu mai kakga tathiu-chari padjiu chamai kengjiu kashai-kathiyu padbo wan 
ga Gandhi niu Hindu maitu kasut khaira din matanbo jengniu patu Khoumai ruong 
gasu maning maolu 1948 kum Chabamh iu jengtung 30 naih su Nathu Ram Godse 
chiu kubo piuniu kepshat mide! Pahniu shaimibo sai patu mathiu niu ‘Apiu’ 
maksai ‘Bapu’ rnaksai ‘Father of Nation’ chiu kujiu mathiu niu chakhuong thiujiu 

lungbamme.Tuhoi Gandhi shairni tahdi pagu ngamkam kawibora ringjuju 
bammide! 

Characham gu pageng: 

Apou Gandhi racham gasu paraa thiujiu aliu Khristen mai niu 
sisanlurabo sera aRapiu Jisu niu ra aliu tu pijiu pagu jengdin thiura 
malumdiaye. Chiudi, tuhoi aliu Khristen mai kakeng niura amun niu Jisu 
ladlui kawibo tu din angamkamra Rasha walaang tad chiubo gasu Gandhi 
kum mai kakeng niu Khrista lad tu luni bamdi aliu jeng niu Khrista tu 
marengjiu bambo ngaoluwe. Gandhi niu Jisu cham kawibo tu majailu 
ehangam thiujiu tenlenbo gasu India wangdih leng waa kawi kengjiu 
khungwang diaye.Sikumjiu, tuhoi aliu Manipur state lung ga bambo 
Liangmai di aRapiu cham majailu ehangam thiujiu tendasai. azadleng 
khaddi adih aram leng waa kawi kengjiu tendialu buiye chiubo Gandhi 
racham gasu sisanluwe. 

Kadow Alikhe 

Maniubo kenkaklo. 

1. M.K. Gandhi hai saolo nde kambijiu pazan tadjiulo? Patu manaakhaibo 
state, namdi khaddi patu tingkum, chahiu khaddi tingmik nde 
daolo? 

2. Gandhi hai naokhebo nahma naodunbo nahlo khaddi pagu takum 
ndej iu ga panao kulo? 

3. Gandhi hai saoram ga meng Law katilo khaddi sibo ram ga mengbo 
wan pah ndethak kamkhaimilo khaddi pagu tenthak tu pasai pahniu 
ndelad dinlanlo? 

4. Gandhi law katiloilu wang ndebo ramlam meng lawyer thiujiu 
lungkhailo? Sibo 

rammai tu English mainiu dechiubo jai ga thin npiulo? 

5. Gandhi niu nde kamjiu Khrista chamkengra wiye khaddi majiye chiudi 
Khristen mai lunlung ngaokhailu Era Khristen thiunirnakge chiu 
dinjiulo? 

6. Gandhi niu thin npiubo chari mania kawi khat bamme, sibo chari 
mania thinlu India gasu English mai tu chari ngamluwe.Sibo chari 

.mania zan nde kulo khaddi ndechiubo jai ga sise thin npiulo? 

7. India mai niu khenrang thiulubo sai Gandhi tu ndechiu kumilo khaddi 
nde kambijiu patu sichiu kujiulo masanjiu dinlo? 

8. Gandhi niu dindiabo maksai rao diabo pazan katadbo, ‘ Gandhi 
Makum’ maksai ‘Gandhian Thought’ chiu mathiu niu sibambo se 
saocham keng nai nchamlo? 

9. Pahang ga maruongbo si raofui khailo: 

i) Gandhi hai India mai zad tu Kakaamai (English) wangdih hang ga 

pibam khaijiu simai vang thiujiu mathadjiu lungbo gasu_ 

pazad tu kakungbo maipiu khatle. 

ii) Pah hai tuhoi_chiu kubo state ga bambo_chiu 

kubo nam ga patu_naih niu lungwang-e. 

iii) Gandhi hai pagu takum_panao leng_chiu kubo 

puitu paliu_mai cheng ga magiang khaiye. Panainah_ 

lungkhai-e. 

iv) Gandhi niu panao thiulu pagu_kiuga_lam_katira 

tadle. 

v) Gandhi niu ‘Law’ katiloilu wangbo ga India gara pangamleng 

pathou chamakbo jengniu_thiujiu silam India mai 

chafi fijiu lungbam mai dungtu_tathi kabaktu suong shaajiu 

walengdi chakkhai makjiu kavang leng thinjiu lungbam maidung tu 
nkha khaira tadde. 

vi) Siniu, pahniu sibo_tu adaora paky lam wangbo wan ga 

akhemai niu patu_ 

vii) Wuinapiu niu patu ngaokhailu_ wan ga palung 

makjiu palam malan wangmide. Sichiujiu, paky ga wangpahniu haichiu 
makum sude, Jisu ladra majiye khaddi wiye chiudi Khristen maira 

paliu mun nai_siniu paliu tu wadi malumra hahye 

chiu lukhai mide! 


63 



APPENDIX 

SIKH AILU MAKSAI DAOLAKBO KASIA. 


Liangmai Text book ga haibo Liangmai ariak khuong zan nai liyang kapadmai 
racham kasia raokhaibo hai pathou chamakge chiu dinbui siakge; chiudi haisera 
lungkhang kinbo chabon maidung niu sikhaisai widiang sunejiu khaisanbowe. 
Syllabus nai khaddi alam makge chiudi Liangmai lad ga ariak raokhai mainai 
paliu gu ariak khuong zan sibamra khaisanbowe. Nkiujiu, Lianglad ga characham 
maksai chamsing rao makeng khaira kachu khaiho tiendon khatle chiujiu 
kenkhaimai hina ga din masan khaiye. 


A Lianglad ga ariak khuang rm karaimai (1956-60) khaddi paliu 
zan:- 

Ctiamai zan 

1. R. Taleping, 


2. D.Athuibou, 

3. D, Guishuangbou, 

4. N.Angambou, 

5. Ab.Hotliangbou 

6. M.Tundaobou 


Pnam zan 
Chiang/Tamei Hq. 

TTialon/Tml-Hq. 

Thalon 

Longdi Npa/Tarnei Hq. 
Machengluong/Tamei Hq. 
Thalon/TmL Hq. 


Ariak zan* 

1. Liangmai Primar 

2.. Chabang Cham 
1. Christian Lui 

1. Liangkhuan Niabo 

2. Kadih Rapen Jah 
1. Nahmai Tachak 

1. Laddin 

1.. Chalem Lui 


B* Ariaky ga Lianglad katira maranjiu ariak khuong makeng khaimal: 


1 . Mis. Lunkingbow Newmais 

Mrs. Lunkingbow Newmai hai Taningzam gasu tungtan.su Chiangga khang 
Langmei Govt, School ga katipao thiujiu pawan katheng lungkhaiye. Sibo sai 
Namraining Tamei Hq. ga pawan katheng lungkhai lanne. Sigasu? Tamengkmg 
District Education Department hang ga Asst. Inspector di pawan thengjiu 
khungkhaijiu Liangmai ram ga tasii katirabo lain gakachujiu chariusuui khaiye. 
Tuhoira, kating wangjiu pangam gasu mathaklu panahmai sai swiiu wang Dimapur, 
Nagaland lam lungkhai mide. 


Tuhoi kien ga tasiinaa thiubammai khaddi katingmai math i n niu 
pak.hu gasu “ Khenghsiho naiMaranbtf lam ga kengjiu katisanlura bamme. 
Pahai chariu suuijiu panao kulubo saisu cfaakam karn tajutjiu class X pass 
thiuluwe. Pachen kariu kenbo ronnadi paiung kim makjiu pagu khenghsibo nai 
maranbo pien gasu Tingwang niudi lungsa khaijiu panah akhang-liu ting tingiubo 
saisu B.A. katilanjiu pass thin mawijiu thiu lanluwe. Haichiuj-iu, pagu khenghsibo 

nai maranbo pien gasu maigunkha lumakjiuparonna tasen-chalanh phiulu ai iak 
khuongdi kengjiu lyangpad khaijiu lungkhang kinbo aliu leng wa kawi kengjiu 
kati khaiye. Liangmai Literature lam ga palung ngutjiu mainiu patu khan-chia 
bamdi patien donne chiu makumlu ariak kengjiu lyangpad khaiye. Pagu spelling 
hai mathiu niu thinbo nai ncham makbo jengniu maidung khangsia niu pasailam 
khan-chiabo di kengjiu bamme; chiudi pahniu pachun wijiu haichiu din dinne, “ 
Raopad maksai khankhai radi hahbowe, mainiu khan makengthen ningting 
daosanbowe ” chiu padiw wijiu patien mathak son makge. Sichiujiu, Liangmai 
lad gasu Grammar khuong poinadi pahniu kamkhaidia niu maksai tuhoi aliu Lianglad 
hai Board of Secondary Education, Manipur niu recognise thiulu MIL sung katira 
ra matanbo ga chariu suui khairadi bambowe. Spelling sira ariak karao mainiu 
pagu maning ga hainiu wisune chiubo jaiga raopad makenglu mathiu gu khoi wang 
maduilu makhiam lanbo niu widiange chiujiu Liangmai Text Books Produc¬ 
ing Committee niu di maning-e. Siniu maikhat niu raopadbose wiju maksai ntaolu 
khanbosung widiangbo ariak khat raopad lanra mathiu karamjiu bamkhe chi ubo 
sisan khaiye. 

Pahniu lyangpad khaibo ariak kltuong zan pahang ga lenkhai bamme. 

1. Liangmai Grammar, 

2. Faringki Khuon Kachali, 

3. Liyangmai KachaNaga guh Cbangh Taniyalibungi Katingken 

CengriyakTataan Cahod. 

4. Liangmai Dictionary 

5. ZeliangrongNaga Ladkeng Quong. 

2. Mn. Kaikhammang Daimai; 

Mn. Kaikhammang Daimai hai Thalon nam gasu 1951 kum Chagaahiu 
jengtung 1 (khat) ga lungwange. Papiu zan niu Mn. Phenruongdibou chiu kuhwe. 
Pah hai Liangmai leng palung thiyujiu tatien kawi wajiu tenkhaimibo piuwe. 
Pahniu, Liangmai Students’ Union Manipur, hai khungsu khairaibowe khaddi 
Liangmai Literature Society, Manipur gu Secretary thiujiu Liangmai ladtu State 
Govt, ga recognize thiura matanbo ga maranjiu tenkhaibo mai khatle. Pah hai 
Liangmai nah ruong ga tasii kati makuu lumai khat thiujiu pawan katheng 
Tamenglong Christian Modem English High School, gu Principal thiujiu aliu 
zad gu tasii nah dung tu macha khaiye. Pah hai Tribal Welfare Development 
Deptt., Manipur gu Deputy Director pawan katheng thiukhaiye. Sibosai T ribal 
Research Institute (TRI) gu Joint Director thiukhailanne. Sichiujiu sibo ngam 
gasu tuhoi mathaklu (retired) Liangmai Literature leng changam maranjiu 
tenbamme. Pah niu raokhaibo 6 Map bo niu ngamne’ chiubo chamsing hai 

maihina kenlu makum mawi khaisuibo chamsing khatle. Pahniu Liangmai Lit¬ 
erature leng pajeng wajiu nchum khaijiu khaddi munranjiu tienkhaibibo jeng niu 
tuhoi aliu Liangmai zad di adiw wijiu iungbambowe. Pa-ngamkam kawi tu 
Liangmai niu mangai wimakge khaddi thuonkiura kengjiu bamtne. 

Pahniu raokhaibo ariak khuong kasia di pahang ga lenkhai bamme; 

1. Tasii Phibang’ pachen I. 

2. Chabang Khaddi Talung Zai 

3. Chalemlui, 

4. Lixicography of Liangmai 

3. Dn Hunibou Newinai 

Dr. Hunibou Newmai (Marenmai) hai Chiang nam gasu 1959 kum 
Chagaahiu jengtung 16 naih lungwange. Pahai Langmei Govt. High School, Tamei 
Hq. gasu HSLC examination pass thiulu Shillong lam pagu Graduation gasu 
Doctorate Degree, katang (1980-92) North Eastern Hills University, Shillong 
(NEHU) ga katikliaiye. Pah hai, Indian Council of Social Science (ICSSR) New 
Delhi hang ga Doctoral Scholarship daolujiu Ph.D kati suwe. Sigasu, “Ratio¬ 
nality and Justification of Tribal thought” chiubo Project University Grant Com¬ 
mission (IJGC) niu Sponsored thiujiu Philosophy Depth NEHU Shillong ga 
Research Associate di thiujiu chakam kamkhaiye. Sichiujiu, pagu Ph. D. hai Prof 
Sujata Miri, Head of Deptt, Philosophy; NEHU Shillong gu Supervision hang 
ga “The Good and the Godly man In Liangmai Naga Tradition” chiubo 
Thesis raokhaijiu 1993 kum so Doctorate Degree daoluwe. Pagu Ph.D. award 
daosuramaga pa-ngarn phutlu wang Chagaahiu 1992 gasu Hamai English High 
School gu Principal khunglu tatien thiusumiye. Sichiujiu, 1995 kum Liangmai 
N aga Baptist Association Manipur gu Annual Assembly gasu patu Education Direc¬ 
tor, LNBA-M chiubo ngam di khaisan lanjiu tuhoi katang haibo ogam niase 
khunglu tatien thiubamme. Prof Sujata Miri niu lyang padbo 'Liangmai Naga 
Legends and stories" chiubo ariak khuongse ‘Himalayan Eco-development’ 
chiu kubo project hang gasu pah niu 1985 kum Liangmai nam tadronjiu 
katingmai dung gasu characham kasia maniulu wang English lad ga chalipad 
khaiye. Pah niu 1984- i 988 katang “Amui Cham” chiubo Liangmai Monthly 
News Letter di kamkhaiye. Tuhoi Liangmai Text Book Producing Committee 
gu Convenor thiuj iu Liangmai Literature lam ga pachun ngutjiu tatien tenbamme. 
Pahai aliu Liangmai gu Natural Environment nai Social Environment lam ga 
palung thiyujiu article raopadlu Social reformation kamra matanjiu bammai 
khang khatle. 

L Pahniii raokhaibo tuhoi madupad mibo ariak khuong dung: 

1. Kawi Racharn Pasao 5. 

2. Chiwchang. 

3. Aliu gu Environment. 

4. Lianglad katikhe Pachen IT, III, IV & V (Compiled & Edited) 

5. Lianglad katikhe Pachen VI,VII,VIII (Edited & Co-compiled) 

6. Pachen IX : a). Tasii Nbiw, 

b) . Tasii Khuong, 

c) . Tasii Phibang (IX & X) 

7. Pachen X : a). Tasii Nbiw, 

b). Tasii Khuong, 

8. 'The 50 years Profiles of Namraining Tamei Hq. 9 

IL Pahniu masing khaibo chamsing dung: 

1. Liangmai, 

2. Nson, 

3. Kalimibo pawan, 

4. Etadmibosai, 

5. Puipiu gu Machun. 

6. Tingkai 

7. Tingwang 

8. Shingbang 

9. Wakhuon dung. 

10. Charashybaeg 

11. Npuim&i Ringting 

12. Sonthubo Aringtlng 


III, M&irartimai gu chamsing gasu Lianglad 
h Konniam 

2. Kuok. khaibo, 

3. Rathoi, 

4. Make Mane. 

5. Kamuong 

6. Takipui lee 

7. Tuhoikien 

8. Chahiutu phuilo 

9. Thingnapoiniunde 
dinlo? 

10. India leng thiukhaibo 


(Donkey) 

(Forgiveness) 

(Laison) 

(Tanganu) 

(Cloud) 

(Rainbow) 

(Modem Age) 
(Look at the moon) 


(What the chick 


Mm cnaiipaa 
Cheterston, 

William Shakespeare 
Dr. L.Sarat 
N. Heramam. 

Vivian G. Gould 
Christina Geogina Rossetti 
Jacquiline Newman 
Eliza Lee Follen 

Alfred Lord Tennyson. 

Lui (The Song of India) V, Krishna Gokak. 

! LRingting Puiluon (Lambi Sida) Dr. L. Sarat. 

12.Rapien 6 Lui (The Song of the Flowers) Khalil Gibran 

C. Lianglad ga ariak khuong thiujiu lyang padmai kliaddi rnailad gasu 
pakhuong/pabuk thiujiu I Jan glad lam chali padmai dung zan nai ariak 
zan: 

1. a). (L) Angambou Newmai, 
b). Sangdinbou Abonmai 1. 

2. Tunchapbou (Nkhen) 1. 

2 , 

3. 

3. Dee Abonmai L 

2 . 

3. 

4. Namgommang 1. 

2 . 

3. 

4. 

5. Guinimmang Moita 1. 

6. ID. Thuanbui 1. 

7. K.Akhombou 1. 

2 . 

8. Rev. Mairilungbou Newmai 

1. LiangmaiKenpadbo Racham 

2. Kawicham Sira Kenbo Khuong 

3. Kawicham gu Racham Pasao: 0,1,2,3,4 

4. Katipao thiumai gu benthien. 

5. Katileng bambo Bible Racham 

6. Kadunbo Bible Racham 

7. Nagu Bible Silo. 

8. Khristen tien thiumai tienkhuong. 

1. Madukhaibo Ariak khuong tu Majuanbo 
1. Church History & Baptist Distinctive. 

1. Cross Rihga Chalad kengh Chania 
1. Kawicham Kadihri ga Dinchialo. 

1. Kawicham Khuong (translation work) 

2. Kadibo Marian (translation work) 

3. Kakulam Nkha (translation work) 

4. Charuidih (translation work) 


9. Rev. G. Thiumai 

10. Saphulang Newmai 

11. Rev. Thomrai Pamai 

12. N.Anambou 

13. NK. Sying: 


Fieri Gau Lui. ( joint published) 
Tacheng tu Phiubo Khuong 
Kaguongbo Mania Khaddi Pameng 
khuang. 

Ladzan Phibang chalam Madai 
Liangmai Sentence Dictionary 
Taduong nai Nuiha Chamkeng 
Characham 

Liangmai Chara-N amphak, 

Wakasi mamiu Dinbo, 

Kabenbo Npui, 

Kachia Chagaa Cham 
TalwiRvangZah. 

Baptist Christian Endeavor 
Tingwang tu Thuanbo Lui 
Hana Taking 




18.W.K. Nampao 


19. Kengwibou 

20. Z. Wijoobou 

21. Pouchunbou Newmai 

22. W. Mathiusongbou 

D« Liangmai Text Books : 

1. Pachen:! 

2. Pachen: II, 

3. Pachen: III, IV &V 

4. Pachen VI. 

5. Pachen VII 

6. Pachen VIII 

7. Pachen IX &X 


1. Toovow 

2. Kawicham ataaih 

3. Chamzah Luizah 

4. Kachaa Longga 

5. Magoo Longga 

6. Khaa zaah 

1. Poupe racham 

1. Makhitien 

2. Paman kungbo chamkengh 
LNagu Bible sima. 

I.TakanLui 

Complied / Co-Compilers & Edited • 

Mn. Kaikhammang Daimai 

Dr. Hunibou Newmai & Rev.K.Namjinpibou 

Dr. Hunibou Newmai 

Lp. Kawichamthiuliu & Dr. Hunibou Newmai 
Lp. Kinsongsiliu & Dr. Hunibou Newmai 
Dr. Hunibou Newmai & Mn. Kengsungbou 
Dr. Hunibou Newmai 


8. Liangmai Text Book pachen II gasu X katang iyang padbo ga Mn. Ajengbou 
Newmai, Computer Katipao, Hamai English High School, LNBA-M 
Naxnraining niu Computer setting, Chamengh { Picture) khaddi katam tambo 
pageng bambo hina chariujiu nkhikhai biye. 


Ec Liangmai Tex t Book leng chi 

Raokhalmai mm 

1. Mn. Guisongbou Daimai 

2. Dr. L. Sarat Singh* 

3. N. Heramani Singh, 

4. Mn.Kaikhamang Daimai, 

5. Lp. Kengtaliu Newmai 

6. Mn. Ch. Dithinbou, 

7. Rl. Chunwangliu Moita 


seising r&nkhafeiais 


Chams&Egzffiffl 

Pa 

1. Chapai 

IX 

L Ringtmg Pui ! uon 

X 

2. Rathoi 

IX 

1. Makum 

IX 

2. Khenghsilo Makemane 

X 

h MajiboniuN'gamne. 

X 

I. Nkompien nai Lakpui 

X 

2. Apui hit lye. 

VI 

1.. Hei Khrajile 

IX 

2. Liangram Duipin 

VI 

Tadui 

X 

8. Mn. Kinhipingbou Marenmai 

9. Lp.B. Kinsongsiliu 

10. B. Kadintungbou 

11. K. Paiungbou Pamai 

12. N.Charajuabou 

13. Ch.Kahi 

14. Mn. Poudiuwibou Marenmai 

15. Mn. Wisannibou 

16. Mn. HuthonbouNkhapuinamai 


Kringting 

VIII 

Miktedbo Lungchun 

Vll 

Nahmai Ringting 

VII 

Majibo (Truth) chainsing 

VII 

Agunbo Chamsing 

VII 

Aziunah Yo! 

VI 

Dithubo Gaandam Chamai 


Nah 

VI 

Witamsinne 

VI 

Nahmai Tingwang gu 


Kalenne. 

vm 

Katipou 

VIII 

E Manga i lakge 

vn 


Phiu madui khaibo: 

Liangmai Literature Society, Manipur nai 
Liangmai Text Book Producing Committee, Manipur. 


70 



Wanchak 


1. Hiyuthou60niuSiwdikhat 

A 

60 

Seconds 

One Minute 

2, Siwdi 60 niu Wanchak khat 

B. 

60 

Minutes 

One Hour 

3. Wanchak 24 niu J eng khat 

C. 

24 

Hours 

One Day 

4. Jeng 7 niu Nidkak khat 

D. 

7 

Days 

One Week 

5. Nidkak 4 niu Chahiu khat 

E. 

4 

Weeks 

One Month 

6, Chahiu 12 niu Tingkum khat 

E 

12 

Months 

One Year 

7. Tingkum 100 niu chakien khat 

G 

10 

years 

One Decade 


H. 

100 

Years 

One Century 


Nid paa: 


i. 

Nidnaih 

i. 

Sunday 

2. 

Mennaih 

2. 

Monday 

3. 

Machanaih 

3. 

Tuesday 

4. 

Kadamnaih 

4. 

Wednesday 

5. 

Kajannaih 

5. 

Thursday 

6. 

Masannaih 

6. 

Friday 

7. 

Nidwannaih 

7. 

Saturday 

Chahiu/ChariPaa: 



1 . 

Chabamhiu 

1. 

January 

2. 

Karehiu 

2. 

February 

3. 

Kanahiu 

3. 

March 

4. 

Kajinghiu 

4. 

April 

5. 

Karamhiu 

5. 

May 

6. 

Kaphihiu 

6. 

June 

7. 

Mbumhiu 

7. 

July 

8. 

Nkhanihiu 

8. 

August 

9. 

N-gianhiu 

9. 

September 

10. 

Chagaaliiu 

10. 

October 

11. 

Matuingeehiu 

11. 

November 

12. 

Chakehiu. 

12. 

December 


Tingwan/Seasons 

j. Kariating/Spring : L Kanahiu/March 2. Kajinghiu/April 3. Karamhiu/May 

2. Tatunting/Summer : L Kaphihiu/June 2. Mbumhiu/July 3. Nkhamhiu/Aug. 

3. Chakenting/Autumn : 1. N-gianhiu/Sept. 2. Chagaahiu/Oct. 3. Matuingeehiu/Nov. 

4. Tatheting/Winter : 1. Chabamhiu/Jan. 2. Karehiu/Feb. 3. Chakehiu/Dec, 

PARJAK CHAKBO. 


1 Khat 

2 nia 

3 sum 

4 madai 

5 rnangiw 

6 charuk 

7 chinnia 

8 tachat 

9 chakiu 

10 kariu 

11 kariu kbat 

12 kariu nia 

13 kariu sum 

14 kariu rnadai 

15 kariu rnangiw 

16 kariu charuk 

17 kariu chinnia 

18 kariu tachat 

19 kariu chakiu 

20 makai 

21 makai khat 

22 makai nia 

23 makai sura 

24 makai madai 

25 makai rnangiw 

26 makai charuk 

27 makai chinnia 

28 makai tachat 

29 makai chakiu 

30 sainriu 

3 1 samriu khat 

32 samriu nia 

33 samriu sum 


34 samriu madai 

35 samriu rnangiw 

36 samriu charuk 

3 7 samriu chinnia 

3 8 samriu tachat 

39 samriu chakiu 

40 atai 

41 atai khat 

42 atai nia 

43 atai sum 

44 atai madai 

45 atai rnangiw 

46 atai charuk 

47 atai chinnia 

48 atai tachat 

49 atai chaki u 

50 ringiw 

51 ringiw khat 

52 ringi w nia 

53 ringiw sum 

54 ringiw madai 

55 ringiw rnangiw 

5 6 ringiw charuk 

57 ringiw chinnia 

58 ringiw tachat 

59 ringiw chakiu 

60 riacharuk 

61 riacharuk khat 

62 riacharuk nia 

63 riacharuk sum 

64 riacharuk madai 

6 5 riacharuk rnangiw 

6 6 riacharuk charuk 


67 riacharuk chinnia 

68 riacharuk tachat 

69 riacharuk chakiu 

70 riachinnia 

71 riachinnai khat 

72 riachinnia nia 

73 riachinnia sum 

74 riachinnia madai 

7 5 riachinnia rnangiw 
7 6 riachinnia charuk 

77 riachinnia chinnia 

7 8 riachinnia tachat 

79 riachinnia chakiu 

80 riatachat 

81 riatachat khat 

82 riatachat nia 

83 riatachat sum 

84 riatachat madai 

8 5 riatachat rnangiw 

8 6 riatachat charuk 

8 7 riatachat chinnia 

8 8 -riatachat tachat 

8 9 riatachat chakiu 

90 riachakiu 

91 riachakiu khat 

92 riaehhkiunia 

93 riachakiu sum 

94 riachakiu madai 

9 5 riachakiu rnangiw 

96 riachakiu charuk 

97 riachakiu chinnia 

98 riachakiu tachat 

99 riachakiu chakiu 

100 kaikhat 

100 

kaikhat 

200 

kiania 

300 

kaisum 

400 

kai madai 

500 

kai mangiw 

600 

kaicharuk 

700 

kaichinnia 

800 

kaitachat 

900 

kaichakiu 

1,000 

sangkhat. 

10,000 

sangkariu 

20,000 

sangmakai 

30,000 

sang samriu 

40,000 

sang atai 

50,000 

sang ringiw 

60,000 

sangriacharak 

70,000 

sang ria chinnia 

80,000 

sang riatachat 

90,000 

sang riachakiu 

1 , 00 , 000 , 

Moi khat 

10,00,000, 

Moi kariu 

1,00,00,000 

Thangh khat 

10,00,00,000 

Thangk kariu 

3,00,00,00,000 

Thungk khat 

10,00,00,00,000 

Thungk kariu 

1 , 00 , 00 , 00 , 00 , 000 . 

Likh khat 

